Azdejković: LGBT aktivistička zajednica izgubila kontakt sa političkom stvarnošću\n– Čitava ova priča o zakonu ne bi bila ni otvorena da nije postojala neka politička želja. Znači, nije to sad Gordana Čomić sedela sama kod kuće i razmišljala “šta bih ja mogla da radim, ‘ajd – zakon” - rekao je Predrag Azdejković, urednik magazina Optimist, učesnik konferencije “Razgovori sa zajednicom: LGBT+ zajednica i vladajuća većina”, koju je organizovalo udruženje Da se zna.\nOn je naveo da se njegov optimizam temelji na tome što se ne bi ulazilo u sve ovo, to jest u priču oko Zakona o istopolnim zajednicama, da nije bila ideja da se na kraju tu nešto i desi.\n- Naravno, ne možemo da sagledavamo ni vladajuću koaliciju kao jedinstvenu, sa istim mišljenjem po svim mogućim stvarima, naročito ne kada je u pitanju LGBT populacija i njena prava. Tako da ja negde vidim u samoj koaliciji postoje ljudi koji otvoreno hoće da podrže – kazao je Azdejković.\nKao one koji podržavaju zakon, on je pomenuo narodnu poslanicu Vesnu Marković, koja je pisala i autorski tekst za Danas, zatim potpredsednika Glavnog odbora SNS-a Aleksandra Šapića i bivšeg ministra kulture Ivana Tasovca. Azdejković je rekao da je na aktivističkoj mejling listi postavio pitanje “koliko mi u stvari poslanika i poslanica znamo koje možemo sad da pozovemo telefonom i da kažemo hoće li neko da izlazi i da kaže nešto dobro za ovaj zakon”.


TAKMIČENJE SEKCIJA U GAĐANJU GLINENIH GOLUBOVA\nKomsija za streljaštvo\nDana 11. oktobra 2015. godine komisija za streljaštvo, na strelištu Vinjišta, organizovala je takmičenje za sve sekcije i zainteresovane lovce našeg LU u gađanju glinenih golubova. Učestvovalo je dvadesetak lovaca i postignuti su sledeći rezultati:\nU ekipnoj konkurenci prvo mesto osvojila je sekcija ŽEŽELj sa 24 pogođena glinena goluba. Druga je ekipa sekcije OSAONICA sa 19, treći je CERJAK sa 12 a četvrto mesto pripada TREŠNJEVAKU sa 5 golubova.\nU pojedinačnoj konkurenciji prvo mesto osvojio je MILAN PROKIĆ, član sekcije Cerjak sa 12 pogođenih glinenih golubova, drugi je SLOBODAN STOJANOVIĆ, član sekcije Žeželj sa 10 golubova a treći je LAZAR STOJANOVIĆ, član sekcije Žeželj sa 9 pogođenih golubova.\nPobednicima su uručeni prigodni pehari, a pobedničkoj sekciji prelazni. LU Šumadija je obezbedilo glinene golubove za ovu manifestaciju, koja će postati tradicionalna uoči predstojeće lovne sezone.


pink.rs | NATO: Jačanje veza sa Srbijom od koristi za obe strane i region\nJačanje veza NATO i Srbije korisno je za Alijansu i Srbiju, kao i za čitav region, poručili su danas lideri NATO u zajedničkom saopštenju sa samita u Briselu.\n-Ponovo naglašavamo potrebu za kontinuiranim napretkom u dijalogu Beograda i Prištine uz posredovanje EU, koji bi trebalo da dovede do sveobuhvatne normalizacije odnosa, uključujući formu pravno obavezujućeg sporazuma - navodi se u saopštenju.\n- Nastavićemo da podržavamo razvoj bezbednosnih organizacija na Kosovu kroz NATO Savetodavni tim za vezu u okviru sadašnjeg mandata. Primena povećane interakcije sa Kosovom napreduje dobro u smislu dijaloga i praktične saradnje - navodi se u saopštenju.\nLideri NATO, kako se dodaje, pozdravljaju aspiracije Kosova da poboljša svoju sposobnost da osigura bezbednost svim svojim stanovnicima, kao i da doprinese bezbednosti na Zapadnom Balkanu.\nČelnici NATO u deklaraciji navode i da je Zapadni Balkan region od strateškog značaja što, dodaju, pokazuje i duga istorija saradnje i operacija u regionu.\n- Ostajemo potpuno posvećeni stabilnosti i bezbednosti Zapadnog Balkana, kao i podržavanju evroatlantskih aspiracija zemalja u regionu. Nastavićemo da tesno sarađujemo sa Zapadnim Balkanom na održanju i promovisanju regionalnog i međunarodnog mira i bezbednosti - kaže se između ostalog u saopštenju.


Koliko će Građevinsku direkciju Srbije koštati "smrdljive zgrade"? : Nadlanu.com\nKoliko će Građevinsku direkciju Srbije koštati "smrdljive zgrade"?\nObjavljeno 19. jan 2015. / 11:02:43\nGrađevinska direkcija Srbije je postigla dogovor sa stanarima dve zgrade u novobeogradskom naselju Dr Ivan Ribar, da se problem isparenja prouzrokovanih neispravnim oplatolom reši rušenjem i izgradnjom novih objekata.\nStanari će moći da se usele u nove stanove za godinu dana, a njihove troškove u međuvremenu platiće Direkcija.\nDirekcija je u avgustu prošle godine podnela krivične prijave MUP-u i tužilaštvu i očekuje da budu preduzeti određeni koraci. Laboratorija za fizičku hemiju INN Vinča je nedvosmisleno utvrdila da je uzrok hemijskih isparenja iz zidova oplatol, pomoćno sredstvo koje se koristi za premaz oplate prilikom izrade betonskih konstrukcija. Sličan ekološki incident sa neispravnim oplatolom koji se našao na tržištu je identifikovan na još nekoliko desetina objekata u Srbij, kažu u Direkciji.\nKako je najavljeno u Direkciji, očekuje se da će rekonstrukcija zgrada da traje 12 meseci od uvođenja izvođača na gradilište, ali će precizni rokovi biti poznati tek nakon završetka postupka javnih nabavki i izbora izvođača radova. O konačnim troškovima još nema odgovora, mada je direktor Direkcije Nebojša Šurlan ranije izneo okvirnu procenu, da bi samo cena izgradnje svakog objekta iznosila oko tri i po miliona evra, dakle sedam miliona evra za obe zgrade.\n"Direkcija će za vreme trajanja rekonstrukcije zgrada snositi troškove stanara za zakup drugog stana, troškove selidbe i ostale prateće troškove, kao što je i dogovoreno", kažu u toj instituciji i podsećaju da će sve troškove Direkcija snositi iz sopstvenih sredstava.\nČiste zidove "smrdljivih" zgrada u zaštitnim…\nStanari "smrdljivih zgrada" ne žele privremen…\nDirekcija ponudila stanarima "smrdljivih zgrada"…\nGoran Rodić, sekretar Komore građevinske industrije, kaže da će troškovi ponovne izgradnje biti znatno manji nego prvobitni.\n"Izgradnja će koštati daleko manje, jer je već plaćeno zemljište, izgrađena infrastruktura, a ostaće i temelji na kojima će se graditi nove zgrade, a ti troškovi su uvek prevazilazili samu cenu radova. Sada će se samo pokriti troškovi izvođača, što je 300 do 350 evra po kvadratnom metru. Tome treba dodati i rušenje, koje je uvek koštalo od 10 do 15 odsto od te cene", kaže Rodić i dodaje da u troškove treba uračunati i cenu izrade projekata za rušenje i izgradnju.\n"Za potpunu rekonstrukciju se izjasnilo oko 70 odsto stanara, dok se preostalih 30 odsto opredelilo za raskid ugovora ili zamenu stana za drugi stan. Direkcija je počela da poziva stanare da potpišu ugovore o načinu regulisanja međusobnih odnosa u skladu sa izjašnjavanjem u anketi. Po okončanju potpisivanja ugovora sa svih 199 vlasnika stanova, biće omogućeno da Direkcija uđe u posed stanova i počne sa rekonstrukcijom objekata", kažu u Direkciji.\nOnima koji su odbili ovakvo rešenje biće ponuđen fer raskid ugovora, odnosno povraćaj kupoprodajne cene koju su platili, a kako je najavljeno, radi se na tome da se kupcima vrati PDV, ali i status kupca prvog stana.\n„Građevinska direkcija Srbije nije javno preduzeće niti budžetski korisnik, već se finansira iz sopstvenih prihoda, tako da poreski obveznici nemaju nikakve veze sa bilo kakvim troškovima“, dodaju.\nNadlanu / izvor: Danas\ngrađevinska direkcija srbijesmrdljive zgrade


NSinfo: LesninaXXXL u Novom Sadu: Otvoren najmoderniji prodajni centar nameštaja - investicija 20 miliona evra\nReč je o najvećem i najmodernijem prodajnom centru nameštaja i opreme za domaćinstvo u AP Vojvodini, koji se prostire na 20 hiljada kvadratnih metara i koji zapošljava oko 150 radnika.\n20.000 m2: Novi Sad dobija najveći i najmoderniji objekat za prodaju nameštaja - direktna linija GSP\n„U ime Pokrajinske vlade i lično ime upućujem čestitke menadzmentu kompanije i zaposlenima, uveren da će poslovni uspeh i obostrano zadovoljstvo obeležiti vreme koje je pred nama“, kazao je predsednik Mirović.\n„Dolazak Lesnine znači povratak starog, dobro poznatog brenda na naše tržište, ali sa novom vlasničkom strukturom i ambicioznim planovima za razvoj. Nema efikasnog tržišta bez zdrave konkurencije, a cilj nam je da se u ovoj kompaniji nađe što više srpskih proizvođača nameštaja“, izjavio je potpredsednik Vlade i ministar trgovine, turizma i telekomunikacija Rasim Ljajić, dodavši da je naša industrija nameštaja zabeležila dvostruki rast izvoza u prošloj godini.\nJoš jedan poznati brend u poslovnom registru Novog Sada i još 150 novih radnih mesta, što znači više novca za dalji razvoj u svim segmentima života, jer bez privrednog rasta nema ni ulaganja u socijalnu politiku, zdravstvenu zaštitu, obrazovanje i kulturu, naglasio je gradonačelnik Novog Sada Miloš Vučević.\n„Ova kompanija je na velika vrata ušla u Srbiju i to preko praga Novog Sada“, rekao je Vučević.\nRobna kuća „Lesnina“ je jedan od najmodernijih objekata u celoj našoj grupaciji, izgradili smo ga za samo osam meseci i nadamo se da ćemo opravdati velika očekivanja kupaca“, kazao je direktor kompanije „Lesnina S“ za Srbiju Aleksandar Pavićević.\nKompanija „Lesnina“ kao deo austrijskog koncerna „XXXLutz“ ostvaruje promet od preko pet milijardi evra na godišnjem nivou i zapošljava oko 25. 000 ljudi u 280 robnih kuća širom Evrope.\n... biznis, lesnina, nameštaj, Novi Sad, posao, rit


Tokom meseca februara Savez izviđača obeležava 134 godine od rođenja Miloš Popovića i 153 godine od rođenja Baden Pauela.\nOdredi izviđača treba da obeleže uspomenu na osnivače izviđačke, odnosno skautske organizacije različitim aktivnostima kao što su izleti, izviđačke igre, sportske igre, kviz, pesma, dopisivanje sa skautima širom sveta...\nU glasniku Saveza izvidnika i planinki iz 1928. godine Miloš Popović, čije je izviđačko ime bilo Stari bor, je napisao reči koje su i danas aktuelne. „Ono što ljude najviše međusobno spaja, tako prisno da postaju često jedna nedeljiva celina, nisu ni zidovi jednog grada ni granice jedne države, često veštački ili nasilno stvorene, pa ni zidovi jednog doma. Čak i krvne veze i jezik, nisu dovoljno čvrste veze kao što je veza između ljudi koja je stvorena zajedničkim duhovnim životom, jednim shvatanjem, jednom verom, jednim idealima, zajedničkim težnjama i ciljevima...\nI izvidnički pokret ima svoj izviđački duh. A izvidništvo je zaista pokret. On je stvoren jednom potrebom i željom, raširen je do krajnjih granica sveta... Pokazao je životnu snagu prilagođavanja, opstanka i napredovanja, čak i u najtežim prilikama... Izviđaštvo je zadovoljilo prirodne potrebe dece i mladih, zadovoljilo je u isto vreme želje starijih, a naročito vaspitača. Dečja aktivnost, nesavladiva želja za kretanjem, igrom, doživljavanjima, životom u prirodi, promenom, ugledanjem i podražavanjem, našla je najviše hrane u velikoj izvidničkoj igri...".


Šta se nalazi u centru naše planete? Uprkos hipotezama da je Zemlja šuplja i, čak, naseljena nekim čudnim bićima (o čemu smo nedavno pisali), zvanična nauka drži se teorije da je u središtu – okruglo čvrsto jezgro prečnika oko 2.500 kilometara, sačinjeno većim delom od gvožđa i nešto nikla. Međutim, istraživači sa Univerziteta Upsala (Švedska) došli su do eksperimentalnih dokaza da je “unutra” nešto malo drugačije. “Centralna kockasta struktura od gvožđa jedina je koja može odgovarati eksperimentalnim posmatranjima” - kaže profesor Borje Johanson, i dodaje da je otkriće značajno za bolje razumevanje brzine hlađenja Zemlje, kao i stabilnosti njenog magnetnog polja.\nOtkriće Zemljine unutrašnjosti\nO čemu se radi? Posmatranjem je utvrđeno da seizmički talasi brže prolaze kroz jezgro u smeru koji je paralelan Zemljinoj osi rotacije nego u smerovima koji su paralelni ekvatoru, i ovaj fenomen do sada nije objašnjen. Jer, pri visokim temperaturama koje preovlađuju u centru Zemlje, talasi bi teoretski trebalo bi da prolaze istom brzinom, bez obzira na smer.\nŠvedski naučnici poradili su na objašnjenje za ove zbunjujuće karakteristike. Još 2003, u uglednom časopisu “Science” objavili su jak teoretski dokaz da Zemljino jezgro centralna kristalna kubična struktura, sa iznenađujuće visokim stepenom elastične anizotropije (osobina nekih tela da u različitim smerovima imaju različite fizičke osobine – elastičnost, toplotnu provodljivost i sl), kao što je ste, njegove elastične osobine su uslovljene smerom. A nedavno je ova teorija dobila i odgovarajuću eksperimentalnu podršku.\nU novom radu naučnici su predstavili simulaciju reprodukovanja seizmičkih talasa u gvožđu, pod uslovima koji prevlađuju u centru Zemlje, pri čemu se pokazalo da se razlika u brzini prostiranja od oko 12 procenata u zavisnosti od smera talasa. Prvo su trajektorije pokreta bile izračunate za nekoliko miliona atoma u jakoj međusobnoj interakciji, a zatim je progres talasa proučavan u kompjuterski generisanom modelu gvozdenog jezgra, pri uslovima koji preovlađuju u “pravom” centru Zemlje. I, došlo se do zaključka da je centralna struktura Zemlje – kocka, najsličnija onoj Rubikovoj.


Kuća u kojoj detinjstvo sanja - Glas Podrinja\nAMSS: Pojačan saobraćaj u gradovima, kamioni na Kelebiji na izlazu iz zemlje čekaju dva sata\nČetiri decenije dečje radosti u “Pčelici”\nDođi i ti…\nDa sa nama rasteš, pevaš, igraš, vežbaš, glumiš, stvaraš…\nDođi, jer ,,Pčelica” je zanimljiva, bajkovita, kao neka stara dama koja priča najlepše priče…\nDođi i ti, jer o nama deca govore ovako:\n,,Volim da se igram, da crtam, rekao bih da imam najboljeg druga”… U ,,Pčelici” je najlepše drugarstvo”!… (N.P.)\nDođi i ti,\nda dobiješ krila\nda letiš tako\nsa cveta na cvet,\nda sa pčelicama\nlako obiđeš ceo svet.\n„Učimo sa decom, igramo se, organizujemo šetnje, izlete, razne nastupe u gradu… Nosimo epitet ,,ekološki” i trudimo se da to i opravdamo. U našem vrtiću mogu se videti najlepše ginjol-lutke, lutkarske predstave, može se čuti umilni zvuk klavira, naučiti stare tradicionalne folklorne igre i učestvovati u kvalitetnim i zanimljivim sportskim takmičenjima. Mi volimo da naša deca budu uspešni đaci i uspešni ljudi u i ponosimo se tim! Kada kolektiv ,,Pčelice” krene u realizaciju neke zamisli, onda je to, uvek, sa mnogo ljubavi, profesionalnosti i želje da u tome uživaju naša deca“, kažu iz jednog od najvećih vrtića u gradu, „Pčelice“.\nKuća u kojoj detinjstvo sanja ovog ovog maja obeležava četiri decenije rada i postojanja. U jednom od najvećih obdaništa Predškolske ustanove “Naše dete” tokom godine boravi oko 300 najmlađih. „Pčelica“ je uz pridržavanje svih propisanih mera prevencije i zaštite svoja vrata je otvorila za mališane čiji roditelji ne mogu da ispunjavaju radne obaveze od kuće.\nDugo iščekivani povratak, igra i druženje sa drugarima, sada su realizovani za 19 najmlađih Šapčana. Očekivanja su da će obuhvat u narednom periodu biti znatno veći.\n-Svima nam je nedostajao rad sa decom, a mališanima vaspitači i drugari. Ponovni susret sa njima je nešto neopisivo. Trenutno u jaslenom delu imamo četvoro dece, a njih 15 je u celodnevnom boravku. Sve funkcioniše prema određenim preporukama. Svakodnevno nekoliko puta vršimo dezinfekciju prostorija, a poštujemo i sve druge mere kako bi deca i zaposleni bili bezbedni - istakla je direktorka PU “Naše dete” Sandra Mićić, i dodala da je proslava 40. rođendana “Pčelice” odložena zbog pandemije, ali pokloni nisu izostali.\nPrvi dar za mališane stigao je od komšija, kompanije “Korten Art”, u vidu poligona za igru koji ispunjava sve zahteve savremenog dečjeg igrališta.\n-Želeli smo da boravak najmlađima u vrtiću učinimo što prijatnijim i kreiramo bezbedno mesto za njihove aktivnosti u dvorištu, ali i da budemo društveno-odgovorni prema svojoj zajednici. Uz pomoć EU PRO smo započeli svoje poslovanje, te stoga težimo da i mi drugima pomažemo. Naš kolega, Vladimir Blagojević kao dete je boravio u “Pčelici” i svojim idejama je značajno pomogao u izradi projekta, od početne ideje do realizacije - rekao je suvlasnik i direktor “Korten Arta” Bojan Lolić.\nPoklon za “Pčelicu” je dobar pokazatelj kako Šabac funkcioniše, naveo je predsednik skupštine grada Šapca Nemanja Pajić.\n-Na pravi način smo povezali sve ono što čini grad, kako u redovnim, tako i vanrednim okolnostima. Šabačke kompanije daju svoj doprinos lokalnoj zajednici uz podršku evropskih fondova, a zajedno sa građanima pokazuju odgovornost. Naši sugrađani su poštovali sve preporuke i pozivam ih da to čine i u narednom periodu. Posebno mi je drago kada vidim da su sve neophodne mere preduzete kada je bezbednost dece u pitanju, kako u “Pčelici”, tako i u drugim vrtićima. Predškolska ustanova je odgovorno postupala u vreme vanrednog stanja. Nadam se da će se sve vrlo brzo vratiti u normalne tokove - zaključio je predsednik Skupštine grada Šapca.


Upriličena virtualna prezentacija memorijalne postavke “Značajni datumi Općine Novo Sarajevo, 5. april i 16. maj 1992. godine“ | Općina Novo Sarajevo\nUpriličena virtualna prezentacija memorijalne postavke “Značajni datumi Općine Novo Sarajevo, 5. april i 16. maj 1992. godine“\nU Memorijalnom centru Novo Sarajevo 20. maja ove godine upriličena je implementacija memorijalne postavke na temu “Značajni datumi Općine Novo Sarajevo, 5. april i 16. maj 1992. godine u pripremi Historijskog muzeja Bosne i Hercegovine.\nRadi se o projektu iz istraživačko – muzeološke domene kojeg je podržala Općina Novo Sarajevo u okviru obilježavanja značajnih datuma Općine, a virtualna prezentacija o odbrani Centra za obrazovanje kadrova RMUP-a BiH i slavnoj Pofalićkoj bitki, upriličena je u povodu obilježavanja 16. maja – Dana Općine Novo Sarajevo.\nPrezentaciji su prisustvovali, pored direktorice i predstavnika Historijskog muzeja BiH i Općinski načelnik dr. Hasan Tanović sa saradnicima, te predstavnici Koordinacije boračkih udruženja Općine Novo Sarajevo.\nU svom obraćanju direktorica Historijskog muzeja BiH Elma Hašimbegović uputila je Općinskom načelniku, prisutnim predstavnicima boračkih udruženja i svim građanima čestitke povodom Dana Općine Novo Sarajevo, te izrazila svoje zadovoljstvo što je Općina i u ovoj krizi izazvanoj pandmijom korona virusa, a kojom su institucije kulture najviše pogođene, prepoznala važnost i pružila podršku muzeju. Direktorica Hašimbegović, također je navela da su ovakvi i slični projekti važni kako za Historijski muzej čiji se uposlenici, kustosi i historičari, bave istraživačko – muzeološkim aktivnostima, tako i za Općinu Novo Sarajevo i Sarajevo budući da se radi o iznošenju činjenica o ključnim dešavanjima i bitkama za odbranu grada i države tokom agresije 1992. godine.\nOvaj projekat se realizovao u dvije faze, prva faza je predstavljala istraživački dio historičara, kustosa, prikupljanje građe, mapiranja, digitalizacije građe i slično, dok je druga faza predstavlja produkciju izložbe.


Odbojkaši Srbije u borbi za bronzu sa selekcijom Poljske (17.30 RTS1) – Sport\nOdbojkaši Srbije sastaju se sa domaćom selekcijom Poljske u nadmetanju za bronzanu medalju na Evropskom prvenstvu u katovicama. Utakmica počinje u 17.30 uz direktan prenos je na RTS 1, strim je na RTS Planeti (samo za korisnike iz Srbije).\nOdbojkaši Srbije poraženi su od reprezentacije Italije sa 3:1 (29:27, 25:22, 23:25, 25:18) u polufinalnom meču i ostali bez šanse da odbrane titulu prvaka Evrope.\nZa bronzanu medalju boriće se sa selekcijom Poljske koja je iznenađujuće poražena od selekcije Slovenije sa 3:1 (15:25, 32:30, 25:16, 37:35).\nDuel odbojkaša Srbije i Poljske u Katovicama počinje u 17.30 uz direktan prenos je na RTS 1, strim je na RTS Planeti (samo za korisnike iz Srbije).\nOdbojkaška reprezentacija Srbije poražena je u drugom meču B grupe Lige nacija na turniru u...\nOdbojkaška reprezentacija Srbije savladala je selekciju Bugarske sa 3:1 (19:25, 25:19, 25:22, 25:20) u prvom...\nŽenska odbojkaška reprezentacija Srbije pobedila je u Ankari selekciju Bugarske 26:24, 25:15, 26:24 u trećem...


Sandžak ne sme da bude područje tenzija\nBEOGRAD - Postoji ozbiljna mogućnost da Srbija do kraja ove godine dobije status kandidata, ali to zavisi samo od vas. Prvi cilj koji Srbija mora sebi da postavi je pozitivno mišljenje Evropske komisije u oktobru, a da biste ga dobili, pred vama je još mnogo posla. Vlada je sastavila veoma ambiciozan i impresivan akcioni plan koji je predvideo sve što se mora uraditi i sada se valja potruditi kako bi se on sproveo u potpunosti. Očekujemo da vidimo progres na svim poljima, uključujući pravosuđe, izborni sistem, ekonomske reforme... od čega će najveće direktne koristi imati građani Srbije – kaže u razgovoru za „Blic” Majkl Devenport, novi ambasador Velike Britanije u Srbiji.\nDa li je preambiciozno očekivati i datum za početak pregovora, posebno budući da smo već okasnili u reformama i ispunili tek četvrtinu posla planiranog za mart?\n– Mislim da je Vlada Srbije radila veoma naporno na ovome i ne bih želeo da sudim o napretku koji su postigli samo na osnovu statistike. Međutim, činjenica je da još mnogo toga valja uraditi Ponavljam, sve će zavisiti od mišljenja EK, a ono će se bazirati na onome što ostvarite od danas do oktobra. Rekonstrukcija Vlade Srbije otvara šansu da se procesu reformi pristupi sa jednom novom energijom.\nUkoliko Srbija ispuni haški uslov, a ne dostigne odgovarajući nivo u ispunjavanju reformi, postoji li mogućnost da se donese politička odluka i Srbiji ipak da status kandidata?\nPitanje Haškog tribunala je kontinuirani izazov i očekivali smo da će on biti rešen mnogo ranije. Slažem se sa stavom koji su ranije izneli predsednik Boris Tadić i neki drugi srpski lideri da Srbija mora da pronađe rešenje za ovaj problem radi sebe, odnosa sa susedima i budućnosti regiona, a ne samo zbog integracija.\nKoliko je Srbija uspešna u prilagođavanju sistema evropskim standardima?\n– Srbija je već prešla deo puta kako valja i za to je dobila priznanje mnogih evropskih zemalja, uključujući Britaniju. Ratifikacija Sporazuma o stabilizaciji i pridruživanju u oba doma našeg parlamenta potvrda je stava u Londonu da reforme u Srbiji idu u dobrom pravcu. Srbija trenutno ostvaruje skoro 60 odsto svoje trgovine, i uvoza i izvoza, sa zemljama EU, što pokazuje da su reforme omogućile Srbiji da efektivnije priđe evropskim tržištima. EU na reformskom putu Srbiji pruža veliku pomoć, stručnu i finansijsku, kako bi što pre dostigla neophodne standarde. Britanija tom cilju doprinosi sa oko 16 odsto od ukupnih 600 miliona evra podrške koje EU daje Srbiji. Evropska budućnost ovog regiona ostaje prioritet moje vlade.\nHoće li Britanija podržati inicijativu spoljnopolitičkog odbora švajcarskog parlamenta da se istraga o trgovini organima na Kosovu poveri specijalnoj komisiji sastavljenoj od stručnjaka sa svih zainteresovanih strana?\n– Stav britanske vlade je da su ovom slučaju iznete veoma ozbiljne optužbe i da je suštinski važno da se te optužbe ozbiljno ispitaju. Euleks je već pokrenuo istragu i sada je prioritet da im se pruži podrška da ta istraga donese i rezultate. Ne treba isključiti nijednu mogućnost, ali naš stav je da EULEKS ima nadležnost, iskustvo i kapacitet da sprovede ovu istragu.\nMože li EU, odnosno EULEKS, moći da garantuje bezbednost eventualnim svedocima u istrazi o trgovini organima?\n– To je bitno pitanje, a kada kažem da EULEKS ima kapacitet za istragu, mislim i da je veoma svestan važnosti zaštite svedoka.\nHoće li priznavanje kosovske nezavisnosti na kraju biti uslov za Srbiju da nastavi evropske integracije?\n– Vi znate naš stav o Kosovu, mora se pronaći rešenje koje će očuvati evropsku viziju za sve države u regionu, uključujući Srbiju i Kosovo.\nKakvo je vaše mišljenje o situaciji u Raškoj i odnosu Srbije prema manjinama. Vidite li prostor Sandžaka kao tačku potencijalne krize u budućnosti?\n– Posetio sam prošle nedelje Sandžak i imao sam prilike da bolje upoznam situaciju. To je sigurno jedan mojih prioriteta u Srbiji, da radim i sa Vladom i ljudima na terenu da se omogući poštovanje manjinskih prava i izbegne da Sandžak postane područje tenzija. Smatram da su poslednji potezi Vlade Srbije pozitivan iskorak i da će sve zainteresovane strane nastaviti da se ponašaju odgovorno i u tom duhu. Stabilnost je Sandžaku preko potrebna, prvenstveno zbog investicija.\nMožemo li da očekujemo ukidanje viza do Olimpijskih igara?\n– Ne očekujem neku posebnu promenu u viznoj politici do 2012. godine, ali naša vizna služba je veoma profesionalna i efikasna. Drago nam je što svakog meseca sve više ljudi iz Srbije putuje u Britaniju.


Srbija bez barijera – panel diskusijom obeležen početak Meseca pristupačnosti : Inkluzija\nOnline panelom pod nazivom „Srbija bez barijera“, održanim 9. septembra 2020. godine, otpočeo je Mesec pristupačnosti u susret trećem Nacionalnom danu davanja, koji se obeležava 9. oktobra na dan rođenja Mihaila Pupina, a ove godine je posvećen temi unapređenja svih oblika pristupačnosti za osobe sa invaliditetom u Srbiji, ali i društvo u celini.\nNacionalni dan davanja deo je Projekta za unapređenje okvira za davanje koji finansira Američka agencija za međunarodni razvoj (USAID), a sprovodi Koalicija za dobročinstvo, koju predvodi Fondacija „Ana i Vlade Divac”. Ostali članovi Koalicije su Trag fondacija, Catalyst Balkans, SMART Kolektiv, Srpski filantropski forum, Forum za odgovorno poslovanje i Privredna komora Srbije. Određene aktivnosti u okviru Nacionalnog dana davanja inicirane su i realizuju se u saradnji sa Timom za socijalno uključivanje i smanjenje siromaštva Vlade Republike Srbije u okviru projekta „Podrška socijalnom uključivanju u Republici Srbiji“, koji se realizuje uz podršku Vlade Švajcarske.\nNacionalni dan davanja pod sloganom „Srbija bez barijera“ ove godine je usmeren na unapređenje pristupačnosti i prvenstveno se odnosi na osobe sa invaliditetom, ali i sve građane i građanke, imajući u vidu podatak da se svaka četvrta osoba suočava sa problemom nepristupačnosti, kazala je na otvaranju panela Jelena Bratić iz Srpsksog filantropskog foruma. Ona je najavila niz aktivnosti koje će biti održane u periodu od 9. septembra do 9. oktobra, a koje su usmerene na senzitivisanje javnosti o ovoj temi i koje će dati smernice za unapređenje svih oblika pristupačnosti u Srbiji. Prvu diskusiju u okviru Meseca pristupačnosti moderirao je Mihailo Gordić, član Gradske organizacije gluvih Beograda.\nJelena Avramović iz Američke agencija za međunarodni razvoj (USAID) istakla je da je uključivanje i zastupanje interesa svih građana i građanki jedan od ključnih prioriteta u novoj petogodišnjoj strategiji USAID. „Aktuelna pandemija pokazala je koliko svi moramo da se oslanjamo jedni na druge kako bismo obezbedili razvoj u Srbiji i na globalnom nivou. Zato svi moramo udružiti snage, znanja i resurse kako bismo zajedno rešili probleme sa kojima se svi suočavamo, pa tako i obezebedili pristupačnost za sve građane i građanke“, kazala je Avramović.\nSrpski filantropski forum ovu godinu posvetio je pružanju podrške osobama sa invaliditetom u borbi protiv barijera, ali i osnaživanju organizacija i saveza osoba sa invaliditetom. „Izuzetno važno je da u planiranju aktivnosti imamo u vidu stavove i mišljenja osoba sa invaliditetom“, kazao je Veran Matić iz Srpskog filantropskog foruma ističući da bi bilo jako važno da Vlada Srbije u novom sastavu ima osobe sa invaliditetom, čime bi se obezbedila njihova vidljivost, a posledično i empatija i šira društvena solidarnost, kao i pristupačnost samih institucija za osobe sa invaliditetom. Kako je objasnio, jednako je važna zastupljenost osoba sa invaliditetom i u lokalnim samoupravama. „Mi smo osnovali Komitet za podršku osobama sa invaliditetom koji će trajno biti vezan za Srpski filantropski forum“, kazao je Matić i naglasio da bi u saradnji sa državnim institucijama u narednom periodu bilo od izuzetne važnosti formiranje prevodilačkog, odnosno kontakt centra za gluve osobe koji bi bio dostupan svakog dana od 0 do 24 sata.\nDragana Jovanović Arijas, menadžerka Tima za socijalno uključivanje i smanjenje siromaštva Vlade Republike Srbije, predstavila je rezultate anketnog istraživanja koje je Tim sproveo sa idejom da utvrdi na koji način je pandemija Covid-19 uticala na situaciju osetljivih grupa u Srbiji, uključujući i osobe sa invaliditetom. Prema rezultatima ovog istraživanja, mere u Srbiji nisu bile adekvatne u pogledu pristupačnosti usluga, informacija i finansijske, odnosno materijalne podrške, a najveći broj ispitanika naveo je da se od početka epidemije uglavnom snalazi samostalno, odnosno da se oslanja na podršku rođaka, prijatelja i komšija. Jovanović Arijas je istakla važnost Zakona o planskom sistemu koji obavezuje na konsultativni proces u fazi pripreme i javne rasprave u vezi sa javnim politikama na državnom i lokalnom nivou, pa tako, kada je reč o procesu pripreme Strategije za unapređenje položaja osoba sa invaliditetom u Republici Srbiji za period od 2020. do 2024. godine, usvojene u martu ove godine, ona je navela da su u svim fazama konsultovane organizacije civilnog društva, ali da bi ubuduće bilo izuzetno važno učešće i pojedinaca i pojedinki, odnosno osoba sa invaliditetom koje nisu nužno vezane za organizacije. Kako je objasnila Jovanović Arijas, na lokalnom nivou postoje brojni primeri dobre prakse, poput Opštine Vračar, ali da je važno imati u vidu značaj stručne podrške u revidiranju tehničke i planske dokumentacije pre izgradnje ili prilikom rekonstrukcije objekata, te da je važno u tom smislu podizati kapactete jedinica lokalne samouprave.\nLjupka Mihajlovska ukazala je da pristupačnost za novoosnovani Savez za pristupačnost Srbije predstavlja ideju koja treba da bude deo agende celog društva, odnosno pitanje svih nas. „Pristupačnost je pitanje civilizacijskih tekovina, jer na primer, isključivanje bilo kojeg pojedinca ili grupe dugoročno posmatrano je daleko skuplje u poređenju sa uključivanjem. Tako pojedini članovi porodice osobe sa invaliditetom najčešće moraju da se odreknu prava na rad, kako bi mogli da se u dovoljnoj meri posvete osobi sa invaliditetom, što posledično celu porodicu dovodi u situaciju materijalne nesigurnosti ili siromaštva“, kazala je Mihajlovska i zaključila da ono što je pristupačno osobama sa invaliditetom pristupačno je svima, jer su svi svi, a ne većina, prosek ili jedna grupa.\nVidan Danković iz Udruženja za reviziju pristupačnosti kazao je da normativni okvir u Republici Srbiji ima inkorporirane standarde pristupačnosti, ali da oni tokom vremena treba da se unapređuju, odnosno da kontinuirano treba da nalazimo načine da standardi odgovaraju novim izazovima koje nije bilo moguće unapred predvideti. „Potrebno je mnogo više uključiti organizacije osoba sa invaliditetom, pa tako ‘Srbija bez barijera’ ujedinjuje institucije, pojedince, a uviđamo i konsenzus političkih stranaka po tom pitanju“, kazao je Danković i istakao da je od velike važnosti pružiti podršku lokalnim samoupravama u procesu osmišljavanja strategija za ostvarenje pristupačnosti. „Važno je omogućiti pristupačni lanac kretanja kao i da prepoznamo standarde dizajna za sve, koji omogućava razvoj jedinstvenog mehanizma za uklanjanje barijera i puno uključivanje osoba sa invaliditetom“, zaključio je Danković.\nPredstavnik Fondacije PONS, Ivan Novković, takođe je ukazao na značaj sveobuhvatnosti u sagledavanju pristupačnosti i istakao model mobilne aplikacije koji Fondacija PONS razvija u Nišu, a koji bi mogao da posluži drugim sredinama za postizanje što većeg nivoa sigurnosti u saobraćaju. „Rešenje se nalazi na više nivoa. Jedan je nivo lokalne samouprave, a drugi je rad sa širim građanstvom sa kojem treba raditi na podizanju svesti, kako bi se ostvario širi ambijent u kojem bi pristupačnost bila omogućena svima“, kazao je Novković.\nNakon diskusije zaključeno je da je važno uspostaviti ključne principe i standarde pristupačnosti, koji bi bili zasnovani na opštem principu univerzalnog dizajna. Pristupačnost ne podrazumeva samo fizičku pristupačnost, već niz aspekata pristupačnosti koji treba da podrazumevaju da svi prostori i sve usluge budu pristupačni svima na jednak način. Takođe, saradnja svih relevantnih aktera pokazuje se kao izuzetno važna, ali i da svi projekti i aktivnosti usmereni na ostvarenje pristupačnosti treba da budu održivi i koliko je moguće utemeljeni u primerima dobre prakse.


Na ovoj fotografiji od 1. aprila 2018, američki vojnik sjedi u svom oklopnom vozilu na putu koji vodi do napete linije fronta u Manbiju, Sirija.\nSirijski državni mediji izvijestili su o raketnom napadu rano u ponedjeljak na vazdušnu bazu u provinciji Homs, tvrdeći da ima veći broj žrtava.\nU izvještajima se govori da je napad cilja bazu T4 i optužuje se vojska SAD. Sirijska opservatorija za ljudska prava, stacionirana u Britaniji, kaže da je 14 ljudi ubijeno, uključujući i pripadnike iranskih snaga.\nZvaničnici SAD kažu da Sjedinjene Države nisu odgovorne za napad u Siriji. Francuska novinska agencija javila je da francuska vojska takođe negira odgovornost za napad.\n"Međutim, mi nastavljamo pažljivo da posmatramo situaciju i podržavamo tekuće diplomatske napore da se odgovornima drže oni koji koriste hemijsko oružje, u Siriji i bilo gdje drugdje", rekao je portparol Pentagona Christopher Sherwood u izjavi.\nSirija ponavlja negiranje da je upotrebljavala hemijsko oružje tokom konflikta koji je započeo 2011. godine, uključujući i posljednji navodno hemijski napad u subotu na pobunjeničko predgrađe Damaska u kome je ubijeno najmanje 40 ljudi.


Vlada Kosova: Intenzivnija komunikacija sa SAD u vezi dijaloga - Kosovo Online\nVlada Kosova: Intenzivnija komunikacija sa SAD u vezi dijaloga\n4. Decembar 2021. • 20:02\nKosovska vlada tvrdi da je komunikacija sa Sjedinjenim Američkim Državama, u vezi dijaloga, intenzivnija poslednjih nedelja, prenosi Koha.\nPremijer Aljbin Kurti u poslednje dve nedelje je dva puta razgovarao sa zamenikom američkog državnog sekretara za evropske i evroazijske poslove Gabrijelom Eskobarom.\nKurti je sa Eskobarom razgovarao u petak, ali je sličan razgovor imao i pre 14 dana, 19. novembra kada su razgovarali o dijalogu.\nKako se navodi, Kurti takve razgovore nije imao sa zvaničnicima Evropske unije.\nPortparolka Vlade Rozafe Keljmendi kaže za Kohu da je Vlada u stalnoj koordinaciji sa SAD, kao i da je jučerašnji razgovor Kurtija i Eskobara u skladu sa redovnom komunikacijom i regularnom saradnjom koju vlada Kosova ima sa američkom administracijom.\n"Tokom ovog telefonskog razgovora bilo je reči i o dijalogu Kosova i Srbije koje vodi Evropska unija. Vlada Republike Kosovo ceni podršku Sjedinjenih Američkih Država u ovom pogledu i pozdravlja svaku posvećenost Vlade SAD u dijalogu, ka pravno obavezujućem sporazumu u čijem središtu je uzajamno priznanje", rekla je Keljmendi.\nDopisnik Kohe iz Brisela Augustin Palokaj smatra da EU nema ambicije da se vrati dijalogu, osim da organizuje novi sastanak do kraja meseca.\nOn je podsetio da će specijalnom izaslaniku Miroslavu lajčaku sada biti dve godine da je na tom mestu, kao i da je na početku mandata rekao da je konačni dogovor pitanje meseci, a ne godina.\n“Vidi se da nema pomaka u tom pravcu i da se dijalog sa EU umesto bilo kakvog dogovora guši raspravom o pitanjima poput tablica, nalepnica za tablice, struji i drugim stvarima koje jesu važne, ali nisu u skladu sa ambicijama koje su imali u EU I međunarodnoj zajednici pre nego što je Lajčak preuzeo ovu funkciju”, rekao je Palokaj.\nAnalitičar Visar Imeri smatra da razlike između strana o pojedinim pitanjima, kao i promenu dijaloga koju je najavio premijer Kurti teško je postići bez podrške međunarodne zajednice.\n"Imamo sukob mišljenja između Vlade Kosova i posrednika u vezi sa procesom dijaloga, a kao što znamo u procesu dijaloga ne možete da se promenite ako nema podrške naših međunarodnih prijatelja", rekao je bivši Imeri koji je i bivši poslanik.\nZa komentar komunikacije Kurtija i Eskobara Koha je pitala i ambasadu ambasade SAD na Kosovu, ali nije dobila odgovor.\nAljbin Kurti Gabrijel Eskobar Briselski dijalog EU\nKurti sa Eskobarom o posvećenosti dijalogu sa Srbijom\nPremijer Kosova Aljbin Kurti razgovarao je telefonom sa američkim izaslanikom za Zapadni Balkan Gabrijelom Eskobarom o značaju bezbednosti i stabilnosti u regionu, kao i o, kako navodi Kurti, posvećenosti Prištine dijalogu sa Beogradom, prenosi Koha.\nEskobar u razgovoru sa Kurtijem najavio posetu Kosovu


Vučić odgovorio Kifu: "Zašto je menjao granice Srbije 2008?"\nVučić je uzvratio pitanjem - "pa, što je menjao granice 2008?"\n"Zašto je menjao granice Srbije 2008. godine? Hoće li da odgovori na to pitanje? Za Srbe je donelo ogroman rizik i cenu to što ste menjali granice 2008, što ste urušavali Srbiju 1999. godine, a za to ćete da nađete opravdanje u humanitarnoj katastrofi, i što ste menjali opet granice 1991, 1992", kazao je Vucić.\n"Svakih deset godina, kada to vama odgovara, vi možete da menjate granice, a Kada neko drugi, koga se to tiče, nešto pokuša da uradi mimo vašeg znanja, onda komentarišete da će platiti cenu i da je visok rizik", istakao je Vučić.\n"A, koliki je rizik ukoliko do dogovora ne dođe?", te istakao da, suštinski, zamrznuti konflikt ne postoji, jer se, kaže, zapravo samo "čeka ko će na koga da udari".\n"Ali, čekam da dobijem odgovor što ste menjali granice 2008. godine i što ste u roku od nekoliko dana priznali nezavisno Kosovo suprotno Rezoluciji 1244, suprotno međunarodnom pravu, zato što je to poseban slučaj, jer kada vi nešto odlucite imate pravo da kažete da je to poseban slucaj, a kada narodi kojih se to tiče o necemu odlucuju onda oni nemaju pravo na to", zaključio je predsednik.\nPredsednik Vučić je izjavio da je većinski stav u međunarodnoj zajednici da su granice Kosova rešene, da rešenje koje je nametnuto podrazumeva da se Srbiji otme teritorija, te da će spreciti svaki pokušaj Srbije da nešto dobije.\n"E, neće biti tako", rekao je Vučić u razgovoru sa srpskim novinarima u Alpbahu, u kojem je, kaže, takođe iza svega bila pozicija većeg dela međunarodne zajednice kako ga je opisao.\n"Vi ste nam nametnutli nešto 2008, i sad smatrate da ste u pravu...A u skladu s čim ste to uradili, s kojim međunarodnim aktom?", preneo je Vučić argumentaciju Srbije.\n"Suština je: izgubili ste Kosovo u celini, ne pokušavajte da dobijete bilo šta, ako pokušate vi ste loši momci i sprečićemo vas u tome", protumačio je predsednik i poručio da "neće biti tako".\n"I šta ćete sad? Je l ćete da čekate nekog drugog, koji će tako nešto da prihvati? To se neće desiti", rekao je i istakao da je zato naša borba za Kosovo i Metohiju važna.\n"Hoćemo budućnost, ali nećemo da Srbi budu poniženi i da budu gubitnici", rekao je predsednik Vučić.\nPredsednik Srbije Aleksandar Vučić potvrdio je da je u petak održan sastanak u Beču, sa Tačijem, a pod posredovanjem kancelara Sebastijana Kurca i komesara Johanesa Hana:\nNadam se da ćemo biti u mogućnosti da nastavimo s tim razgovorima. Ne mogu iznositi detalje, jer ništa nije dogovoreno, dok sve ne bude dogovoreno, kako je moto visoke predstavnice Federike Mogerini", objasnio je on na pres konferenciji u Alpbahu, na kojoj su govorili predsednik Austrije, Slovenije, Aleksander van der Belen, Borut Pahor, predsednik privremenih institucija u Pristsini Hasim Tači i evropski komesar za proširenje Johanes Han.\nVučić je kazao je da je uvek pesimista, jer dve strane imaju razlicite stavove, ali postoji želja da se nađe put do rešenja, jer se radi o našim građanima i njihovoj budućnosti.\n„Mir između Srba i Albanaca to je nešto na čemu radimo. Imali smo strašan broj sukoba.\n"Nadam se i kažem da je to želja srpskog naroda da dođemo do održivog mira", kazao je on.\nPodvukao je ulogu Austrije, kao predsedavajuće EU do kraja godine, od koje očekuje pdoršku i u dijalogu Beogarda i Prištine.\nZajedno sa Crnom Gorom smo lider u tom procesu u regionu, ali imamo još mnogo da učinimo. Najpre moramo sproveti pravne reforme i mnoge reforme u drugim oblastima. U ekonomsiji smo puno uradili, imamo suficit u budžetu već tri godine, smanjili smo javni dug, i treća smo zemlja u Evropi po ekonomskom rastu u prvoj polovini ove godine. To su sve dobre vesti i nešto čime možemo da se ponosimo, ali ne znače ništa ako ne možemo da očuvamo mir i stablnost u regionu.\n„Moramo da rešimo problem sa Albancima u korist oba naroda i celog rgeiona. Srbi i Albanci su dva najveća naroda u regionu. Ako postignemo sporazum, iako sam i dalje pesimista, jer vidim mnogo problema sa kojima se suočavamo, a i nisam siguran da li će građani Srbije podržati dogovor, rešićemo problem koji postoji već više od dva veka“, objasnio je Vučić.\nTo bi bio ogroman korak za ceo region, ali ne možemo to da ostvarimo bez podrške cele EU“, poručio je Vučić.\n„Zato je potrebno naći rešenje koje ne bi bilo jednostrano, koje bi bilo bolno za obe strane, jer to onda znači da svi mogu biti pomalo zadovoljni i nezadovoljni. Ako ne nađemo, pitam one koji nas svakodnevno uče lekcijama, koje bi to bilo rešenje. Da Srbija prizna Kosovo, a ne dobije ništa - to se neće dogoditi ni narednih 100 godina. Ako misle da zamrznuti konflikt može trajati štalno - ne može. Jednog dana će se odmrznuti i onda imamo rat, a niko ne želi rat i zato tražimo podršku“, kazao je on dodajući da su stabilnost i mir najvažnije reči.


Evroposlanici predlažu više ciljeve za smanjenje emisije CO2 | EurActiv Srbija\nEvroposlanici predlažu više ciljeve za smanjenje emisije CO2\nProizvođači automobila u EU treba da smanje emisiju ugljen dioksida (CO2) iz njihovih vozila za 45% do 2030, smatraju članovi Odbora za prirodnu sredinu Evropskog parlamenta koji su se time izjasnili i za podizanje ciljeva Evropske komisije. Evroposlanici su ocenili da je Komisijin cilj da se emisija CO2 iz vozila smanji za 30% nedovoljan i traže da bude 45%, kao i da se cilj za 2025. od 15% poveća na 20%.\nZa izveštaj evroposlanice iz grupe socijalista i demokrata Mirjam Dali (Miriam Dalli) glasala je većina članica parlmentarnog odbora za životnu sredinu. O tom izveštaju glasaće se u EP u oktobru.\nDali je posle glasanja u kasnim večernjim satima 10. septembra rekla da je zabeležen uspeh, uprkos "intenzivnom lobiranju" protivnika.\nOd novembra 2017, kada je Komisija objavila svoj predlog, industrija kritikuje ciljeve za smanjenje emisije CO2.\nEvropsko udruženje proizvođača automobila (ACEA) tvrdi da je cilj od 20% najrealniji i ukazuje na bojazni od gubitka radnih mesta koje je Dali odbacila kao neosnovane.\nEvroposlanici su takođe glasali za povećanje ciljeva za prodaju vozila koja emituju malo ili nimalo CO2 na 20% do 2025. i 40% do 2030, kao i za šemu kažnjavanja proizvođača automobila koji ne dostignu te ciljeve, što je potez koji je pozdravila Evropska organizacija potrošača. Onaj ko premaši cilj, bio bi nagrađen vrednim kreditom za ugljenik.\nGlasanje u Strazburu pokazalo je da evroposlanici nisu uvažili tvrdnje proizvođača kola da je tražnja električnih vozila slaba zbog nedovoljne infrastrukture za punjenje baterija već su se složili sa nevladinim organizacijama, poput organizacije Transport i životna sredina (T&E), koje smatraju da prodaju blokira slab izbor modela električnih kola.\nOdbor predlaže i da sva nova kola i kombiji budu sa nultom emisijom do 2040, što bi trebalo ugraditi u klimatsku strategiju za period do sredine veka.\nU izveštaju evroposlanice sa Malte takođe se poziva na "zatvaranje rupa" u testiranju emisije kako bi se izbeglo ponavljanje Dizelgejt afere koja je obuhvatila 11 milona automobila širom sveta.\nPoslanici su podržali "realne" testove kao integralni deo ispitivanja emisije kola, što znači da će proizvođači imati manje prostora za "manevrisanje" rezultatima u laboratorijama.\nNedavno istraživanje Komisijinog Zajedničkog istraživačkog centra otkrilo je međutim slabosti i kod nove svetske procedure testiranja lakih vozila (WLTP).\nPlanovi za automobile i kombije podudaraju se sa nedavnim nastojanjima Komisije da ogranični emisiju CO2 iz kamiona. Proizvođači međutim kritikuju Komisiju da je samo kopirala svoje predloge za automobile.\nMeđutim, evroposlanik iz grupe Zelenih Bas Ejkhaut (Eickhout), koji je izmenio Komisijin predlog, uveren je da će odbor za zaštitu životne sredine podržati pristup da je ambiciozan izveštaj za automobile dobar i za teška vozila.\nEjkhaut je za EURACTIV rekao da to pokazuje da Parlament želi da bude "na prvoj liniji novih tehnologija u sektoru transporta" dodajući da bi nas isti pristup kada je reč o kamionima "približio čistijim gradovima i punoj primeni obaveza iz Pariskog sporazuma u EU".\nUkoliko izveštaj Mirjam Dali dobije istu podršku na glasanju u plenumu u prvoj nedelji oktobra, trilateralni pregovori mogli bi da počnu nakon što se, nedelju dana kasnije, ministri iz Saveta EU slože oko svoje pozicije.\nI dok su zemlje poput Francuske, Irske i Holandije za više ciljeve, nije sasvim jasno da li će Dali moći da računa na podršku Komisije kako bi ubedili manje ambiciozne članice da pristanu na više ciljeve.\nIako je Komisija upravo to uradila tokom pregovora o nekim delovima Paketa o čistoj energiji, direktor Generalnog direktorata za klimu Mauro Petrikone (Petriccione) već je rekao da bi cilj preko 30% nosio rizik od ozbiljnih socijalnih posledica.\n: Evrospke prestonice protiv Komisije zbog zagađivanja vazduha\n: Slovenija od 2030. izbacuje automobile s motorima na benzin i dizel\n: Dizelgejt doprineo hiljadama prevremenih smrti


Bošnjaci odbijeni po apelaciji za Srebrenicu - NašaTV\nBošnjaci odbijeni po apelaciji za Srebrenicu\nPočetna Politika Bošnjaci odbijeni po apelaciji za Srebrenicu\nAutor: Naša TV24.09.2018 u 14:12\nVijeće za zaštitu vitalnog interesa Ustavnog suda Republike Srpske odbilo je danas zahtjev Kluba Bošnjaka u Vijeću naroda RS-a za utvrđivanje postojanja vitalnog nacionalnog interesa konstitutivnog bošnjačkog naroda na zaključke u vezi s Informacijom o Izvještaju Komisije o događajima u i oko Srebrenice od 10. do 19. srpnja 1995. godine.\nOvakvu odluku Vijeće je donijelo jer je ocijenjeno da osporeni Zaključci Narodne skupštine RS-a ne sadrže opće norme. ”Shodno tome Zaključci nemaju obvezujući karakter, tako da po svojoj pravnoj prirodi ne predstavljaju pravni već politički akt kojim se izražavaju politički stavovi Narodne skupštine RS-a”, priopćeno je iz Ustavnog suda RS-a. Zbog toga Vijeće je utvrdilo, kao i više puta do sada u sličnim situacijama, da nije u njegovoj nadležnosti da ocjenjuje suglasnost osporenih zaključaka s odredbama Ustava kojima se štite vitalni nacionalni interesi konstitutivnih naroda u RS.\nOve zaključke je Narodna skupština RS-a, uz protivljenje Bošnjaka, usvojila na sjednici održanoj 14. kolovoza ove godine, a između ostalog, njima je odbačen Izvještaj Komisije o događajima u i oko Srebrenice u periodu od 10. do 19. srpnja 1995. te najavljeno formiranje nove komisije koja bi utvrdila šta se događalo u ratu na srebreničkom području.\nPrethodni članakPusić: ´Građanski sustav u BiH se može koristiti kao neka vrsta paravana´ Sljedeći članakNevrijeme u Mostaru: Vjetar srušio stablo na automobil kod Mepasa


Candy ROW 4854 DXH mašina za pranje i sušenje veša cena, cene Srbija, prodaja Beograd Novi Sad Niš\nCandy ROW 4854 DXH mašina za pranje i sušenje veša cene\nCandy ROW4854DXH Punjenje veša Frontalno, Energetski razred A, Kapacitet pranja 8 kg, Kapacitet sušenja 5 kg, Broj obrtaja u minuti 1400... specifikacija\ncena od 53.990,00 do 58.500,00 din | prodavnica (6)\nCandy ROW4854DXH Punjenje veša Frontalno, Energetski razred A, Kapacitet pranja 8 kg, Kapacitet sušenja 5 kg, Broj obrtaja u minuti 1400 - Candy ROW 4854DXH uporedi cene i specifikaciju\nEPonuda nije internet prodavnica već Vam omogućava da brzo i lako nađete Candy ROW 4854 DXH mašina za pranje i sušenje veša po najjeftinijoj ceni. Naš cilj je da kupci budu što bolje informisani o ponudi Candy mašina za pranje i sušenje veša ROW 4854 DXH na tržištu Srbije. Vrlo lako nalazite željeni proizvod za kategoriju Mašine za pranje i sušenje veša cene, ne morate da lutate od sajta do sajta za Candy Mašine za pranje i sušenje veša, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Candy ROW 4854 DXH mašina za pranje i sušenje veša sa PRODAVCEM. EPonuda ne može da garantuje potpunu tačnost specifikacije i slika za Candy ROW 4854 DXH mašina za pranje i sušenje veša. Pre kupovine, podatke za Candy mašina za pranje i sušenje veša ROW 4854 DXH proverite na sajtu PROIZVOĐAČA.


Dan online - Regioni: Jedino Mijatović za vodu mora da plati 6.299 eura - 2020-12-02\nRegioni U SELU ŠIPAČNO KOD NIKŠIĆA VODOVOD, IPAK, NIJE PLANIRAN ZA SVE MJEŠTANE\nMijatović ispred svoje kuće - Foto: Šapurić Jedino Mijatović za vodu mora da plati 6.299 eura Obaveza podnosioca zahtjeva je finansiranje izradnje pomenutog priključka. Radove može izvoditi DOO „Vodovod i kanalizacija“ Nikšić ili neko drugo lice, naveli su iz Vodovoda\nNIKŠIĆ – Glavnim projektom vodovoda za Šipačno nije obuhvaćeno čitavo selo, odgovorili su na pitanja „Dana” iz nikšićkog preduzeća „Vodovod i kanalizizacija”. Međutim, svi mještani Šipačna vodovodnu mrežu do svojih kuća dobili su 2012. godine, a jedino nije domaćinstvo Slobodana Mijatovića o kojem je „Dan” nedavno pisao. Šestočlana porodica Mijatović, ako je kišni period, vodom se snabdijeva iz bistijerne, a ako su suše, kao što je slučaj sada, vodu za svoje potrebe i za stoku dovoze od komšija iz sela.\n-Projektnim zadatkom prilikom izrade glavnog projekta vodovoda za selo Šipačno nije obuhvaćen dio preko potoka Surdup gdje se nalazi i stambeni objekat Slobodana Mijatovića, pa samim tim nije ni izgrađena vodovodna mreža na toj lokaciji, naveli su iz Vodovoda.\nOd glavnog seoskog puta Mijatovićeva kuća udaljena je oko 590 metara, a kada je nekadašnji ministar poljoprivrede Tarzan Milošević 2012. godine otvarao novosagrađeni vodovod u Šipačnu obećao mu je da neće ostati bez vode. Obećanje se, međutim, prvih nekoliko godina odnosilo na to da su Mijatovići dobijali cisterne s vodom, što im je ukinuto 2016. godine nakon što Slobodan, kako je kazao „Danu”, nije izašao na tadašnje izbore.\nIz Vodovoda tvrde da se im se Mijatović za priključenje na vodovodnu mrežu prijavio avgusta 2017. godine, te da je njihova ekipa izlaskom na teren utvrdila da može dobiti vodu, ali će morati da plati.\n-Nakon izlaska na teren naših ekipa urađeno je tehničko rješenje sa predmjerom i predračunom (ponudom) za izvođenje radova. Obaveza podnosioca zahtjeva je finansiranje izradnje pomenutog priključka. Radove može izvoditi DOO „Vodovod i kanalizacija” Nikšić ili neko drugo lice. Ako se podnosilac zahtjeva odluči da mu radove izvodi DOO „Vodovod i kanalizacija” Nikšić vrijednost ovih radova po ponudi je 6.299 eura, kategorični su iz nikšićkog preduzeća.\nTri godine nakon što je u Šipačnom sagrađen vodovod, isti projekat realizovan je i u susjednom selu Orah gdje su takođe svi stanovnici dobili vodu.\nPrema predračunu „Vodovoda” Mijatović, da bi ostvario osnovno pravo, u konkretnom slučaju pravo na vodu, morao bi da plati višestruko veći iznos od svih ostalih mještana Šipačna.\nTužiću i Opštinu i Vodovod, život su mi zagorčali\nKada je rađen vodovod u Šipačnu, svako domaćinstvo plaćalo je po 300 eura, a vodovodna mreža im je bila dostupna na 50 metara od kuće.\n-Ne dam ni cent mimo iznosa koji su platili svi ostali stanovnici Šipačna. Zašto bih ja bio izuzetak pa da platim koliko traže, i ja i moja porodica živimo u ovom selu?! Odavno razmišljam da tužim i Opštinu i Vodovod, a nakon svega najvjerovatnije ću to i uraditi jer su mi život zagorčali, poručio je Mijatović.


Karate Klub „Požarevac 92“:Gran Pri turnir u organizaciji Srpske karate Unije • Poportal\n26/02/2019 26/02/2019 P.Radovanović0\nU nedelju 24.februara u Batočini je održan Gran Pri turnir u organizaciji Srpske karate Unije. Školski raspust, kao i veliki broj obolele dece od gripa je uticalo na slabiji odziv takmičara, ali nije sprečilo održavanje prvog takmičenja u 2019.godini.\nSve prisutne je pozdravio i takmičenje proglasio otvorenim predsednik opštine Batočina, gospodin Zdravko Mladenović uz prisustvo opštinskog sekretara za sport, gospođe Jadranke Veljković.\nPožarevljni su nastupili sa nešto manjim brojim takmičara u gotovo svim uzrastnim kategorijama u katama, brobama i Karate Kid disciplini. Ukupno je 40 predstavnika Karate Kluba „Požarevac 92“ uzelo učešće na Gran Pri turniru, ukupno osvojivši medalja u ekipnoj i pojedinačnoj konkrenciji, što je bilo dovoljno za prvo mesto u generalnom plasmanu. Na konačnoj rang listi uspešnosti klubova zabeleženi su sledeći rezultati:\nMesto – KK „Dimitrije Tucović“, Lajkovac\nMesto – KK „Aleksandra“, Rača\nMesto KK „ Batočina“\nMesto KK“Kamikaze“, Velika Plana\n5.Mesto KK „Trijumf“, Kragujevac\nOd požarevačkih karatista istakli su se već iskusni takmičari Ana Avdalović u katama i Julija Ristić i Aleksandar Antanasijević u borbama koji su na zavidnom nivou takmičarske forme, što im je omogućilo da rutinski savladaju sve svoje protivnike. Požarevački karate klub ima dugu tradiciju kvalitetnog, organizovanog rada sa decom u svim uzrastnim kategorijama, što gotovo uvek dovodi i do rezultatske potvrde na sportskim takmičenjima.\nMnogi od naših karatista su nastupali prvi put, te im je ovaj turnir predstavljao idealnu priliku za sticanje takmičarskih iskustava.\nNajveći aplauz publike je dobio Pavle Milošević, naš takmičar sa invaliditetom koji je demonstrirao pravu snagu duha i čvrstine karaktera, savladavši predviđen test sa maksimalnom upornošću od prve do poslednje vežbe.\nKarate Klub „Požarevac 92“, odmah nastavlja pripreme za nastavak takmičarske sezone, jer se već za mesec dana u Golupcu održava Balkansko Prvenstvo koji će biti daleko masovnije i kvalitetnije takmičenje internacionalnog karktera.\nPožarevački rukometaši POBEDILI ekipu Morave iz Velike Plane, u narednom kolu protiv RUDARA\n13/04/2017 28/04/2017 P.Panović


Masakr u Berlinu: Kamion uleteo u božićni vašar, 12 mrtvih i 48 ranjenih - Fakultet za diplomatiju i bezbednost\nMasakr u Berlinu: Kamion uleteo u božićni vašar, 12 mrtvih i 48 ranjenih\nPolicija u Berlinu saopštila je rano jutros da istražitelji smatraju da je vozač kamiona koji je uleteo vozilom u masu ljudi na božićnom vašaru, usmrtivši prema novim podacima 12 a ranivši 48 ljudi, učinio to namerno i da se verovatno radi o terorističkom napadu.\n“Naši istražitelji pretpostavljaju da je on kamionom ciljano uleteo u masu ljudi”, piše na Tviter nalogu policije, prenosi AP, navodeći da se smatra da se najverovatnije radi o terorističkom napadu.\nDogađaj podseća na teroristički napad u Nici u julu kada je jedan Tunižanin uletevši kamionom u masu na Dan Bastilje na promenadi u tom gradu usmrtio 86 ljudi.\nMinistar unutrašnjih poslova Nemačke Tomas de Mezijer je prethodno izjavio da postoje indicije da je ono što se desilo u Berlinu teroristički napad.\nPolicija je takođe saopštila da je u kamionu pronađen mrtav čovek poljskog porekla, ali da on nije upravljao vozilom.\nZa sada se još ne zna nacionalost vozača koji je prvobitno pobegao sa lica mesta, ali je naknandno uhapšen.\nLokalni mediji prenose da se radi možda o Avganistancu ili Pakistancu koji je u februaru ušao u Nemačku kao izbeglica.\nBerlinska policija istražuje mogućnost da je kamion ukraden sa gradilišta u Poljskoj.\nKamion je trenutno podvrgnut forenzičkoj istrazi.\nDok je nemačka policija uhapsila osobu osumnjičenu da je upravljala kamionom koji je sinoć, bez kočenja, uleteo u masu ljudi na Božićnom vašaru u Berlinu, transportna firma iz Poljske se javila i iznela sumnju da bi vozač mogao biti njihov zaposleni.\nKamion-ubica imao je poljske tablice iz regiona Gdanjska, a pripadao je jednom transportnom preduzeću iz mesta Grifoni.\nVlasnik poljske firme, kako prenose nemački mediji, rekao je da bi kamionom trebalo da je upravljao njegov rođak, koji je veoma odgovorna osoba.\nOn je trebalo da iz Nemačke preveze 25 tona čelika, ali je transport odložen za sutra.\nVlasnik preduzeća pretpostavlja da je neko ukrao kamion i da se njegovom radniku nešto dogodilo, jer je od danas po podne izgubio svaki kontakt s njim.\nKamion je 50 do 80 metara vozio kroz masu ljudi na Božićnom vašaru, usmrtivši prema današnjim podacima 12 ljudi, a povređeno je 48 osoba, među kojima ima i teško porveđenih.\nIstraga u slučaju napada kamionom na božićni vašar je u toku, rekao je ministar unutrašnjih poslova Nemačke Tomas de Mezijer istakavši da je to bila stravična noć za Nemce, čije misli su sada sa žrtvama i njihovim porodicama.\nDe Mezijer je za nemačku televiziju ZDF rekao da mu je poznata informacija da je navodno Islamska država preuzela odgovornost za taj napad u kome je poginulo 12, a 48 osoba je ranjeno.\nOn je svojim sugrađanima poručio da je sada važno da se sačuva hladna glava i završi istraga.\n“Nećemo stati dok ne rasvetlimo u potpunosti ovaj događaj. Čim budemo imali rezultate izaćemo sa njima u javnost i preneti da li se radi o terorističkom napadu ili nečemu drugom“, objasnio je De Mezijer.\nOn je kazao da je dobro što postoji osumnjičeni za napad, jer to olakšava istragu, te je dobro da se nije radilo o napadaču samoubici.\nNa informacije koje prenose pre svega američki mediji, pozivajući se na iračke izvore da je Islamska država preuzela odgovornost, De Mezijer je kazao da se radi o indirektnoj informaciji.\n„Ne želim da preuranjeno dam povod Islamskoj državi da trijumfuje. Može biti slučaj da ta organizacija stoji iza napada, ali ćemo saopštiti sve nakon završetka istrage“, poručio je on.\nDe Mezijer je najavio da će danas ministri unutrašnjih poslova svih pokrajina razgovarati o daljim merama, to jest šta činiti sa božićnim vašarima i drugim većim manifestacijama tokom narednih dana.\nU Nemačkoj sve je veći strah da bi, ako se saopšti da se radi o islamistički motivisanom napadu, u javnosti moglo doći do negativne reakcije prema izbeglicama.\nSpecijalne jedinice nemačke policije SEK upale su rano jutros u hangar aerodroma Tempelhof, u južnom Berlinu, koji se koristi kao izbeglički centar i kojem je smešteno oko 2.000 izbeglica, a ta akcija je protekla bez hapšenja.\nSpecijalci su upali u objekat oko 07.43 časa i pretražili su smeštaj u kojem je bio prijavljen i osumnjičeni za napad kamionom na Božićni vašar – jedan Pakistanac koji je u Nemačku došao preko balkanske rute.\nTokom pretresa hangara nije bilo hapšenja, potvrdio je portparol Savezne službe za izbeglice nemačkom listu “Cajt onlajn”.\nOn je preneo da su četiri muškarca, bez navođenja nacionalnosti, saslušana.\nInače, aerdordom Tempelhof je o jedan od najvećih građevinskih objekata na svetu, koji su uglavnom izgradili nacisti.\nNapad se dogodio sinoć u vreme kada je na sajmu bilo najviše ljudi.\nNemački mediji spekulišu da je napad na božićnu pijacu izvršio dvadeset trogodišnji Pakistanac Naved B. koji je prošle godine ušao u Nemačku kao izbeglica i to preko balkanske rute.\nZvaničnih potvrda te informacije zasada nema.\nPomenuti Pakistanac je živeo u izbegličkom centru u Berlinu.\nGradonačelnik Berlina Mihael Miler kazao je sinoć da je zaprepašćen napadom na Božićni vašar u glavnom gradu Nemačke, navodeći da su sve interventne snage alarmirane i koordinisano rade, posebno oko zbrinjavanja povređenih.\n– Strašno je da u vreme, kada su ljudi radosni i mirno slave na ulici, imamo mrtve. Veoma je teško nešto tako doživeti, i šok, jer smo se uvek nadali da takve situacije nećemo imati u Berlinu – rekao je on.\nMiler je naglasio da je stanje na terenu pod kontrolom i da eksperti treba da obave svoj posao, kako bi ujutro moglo biti saopšteno šta se desilo.


Magazin Intermezzo – Prevoznici iz Srpske najavili obustavu rada\nIz Udruženja prevoznika Republike Srpske (RS) najavili su da će, ukoliko ne bude riješeno pitanje autobuskog prevoza sa Srbijom, preduzeti radikalne mjere, koje uključuju i obustavu rada.\nPrevoznici iz RS neće moći da primaju i ostavljaju putnike na usputnim stanicama u Srbiji, ukoliko se od 1. januara 2010. godine počne primjenjivati Zakon o međunarodnom saobraćaju, kada će Srbija ukinuti kabotažu prema RS.\n"Oko 200 aktivnih linija godinama saobraća između RS i Srbije, a ukidanjem kabotaže nastaće veliki problemi i gubici, i našim i srbijanskim prevoznicima, ali i svim građanima", rekao je za "Fokus" član Udruženja prevoznika RS Ljubiša Stjepanović.\nOsim ovih problema prevoznike muče i fiskalne kase, koje se, kako oni kažu, ne mogu primijeniti u saobraćaju.\nPredsjednik Skupštine Udruženja saobraćaja i veza RS pojasnio je da su fiskalne kase male kapacitetom, a da njihove firme imaju na desetine hiljada artikala.\n"Za uslove eksploatacije koje nudi autobus, kase su vrlo nježne i ne možemo ispoštovati zakonsko rješenje da ih zaključujemo svaka 24 časa, jer naši obrti traju znatno duže, ali i zbog toga što podržavaju samo jednu valutu", pojasnio je Sladoje.\nPrevoznici najavljuju poskupljenja\nDžombić: Nema oslobađanja od fiskalizacije u RS-u\nRS: Prevoznici prijete blokadom graničnih prelaza\nPoljoprivrednici najavili radikalizaciju protesta


Potpuni krah duhanske industrije u BiH – Gluporije\nUkoliko primijetite ovu promjenu na jajetu – bacite ga\nLegalna proizvodnja duhana u BiH već odavno je na koljenima, a dodatno otežana situacija u ovoj grani poljoprivrede, prema riječima uzgajivača, dovela je do skoro potpune obustave proizvodnje.\nKako ističu, nekoliko je razloga zašto je duhanska proizvodnja u BiH doživjela krah, a to su, kako navode, zatvaranja domaćih fabrika duhana, mali podsticaji, jačanje crnog tržišta, kao i nerazumna politika Uprave za indirektno oporezivanje BiH.\nSvetozar Mihajlović, savjetnik direktora u kompaniji “Duvan” Bijeljina, ističe da proizvodnja duhana u BiH ne može da se bori sa nametima koje imaju, što je duhanare dovelo do propasti i nemogućnosti opstanka. Prst upire u Upravu za indirektno oporezivanje BiH.\n“Imamo nerazumnu politiku UIO, koja nameće pravila koja ne postoje nigdje u okruženju u proizvodnji duhana i koja svoje slabosti i nemoć u borbi protiv crnog tržišta prenosi na nas koji smo organizatori legalne proizvodnje duhana”, tvrdi Mihajlović.\nIstakao je da UIO treba da spriječi nelegalan prelazak cigareta preko granice umjesto što domaću organizovanu proizvodnju kažnjava i time gasi ovaj izvozni resurs, prije svega Srpske, gdje se proizvodi 98 odsto duhana u BiH.\n“Prije nekoliko godina podsticaji za proizvodnju duhana bili su 1,5 KM po kilogramu proizvedenog duhana, a sada to iznosi 0,27 do 0,3 KM”, kazao je Mihajlović.\nKako je rekao, na području BiH nekada se proizvodilo više od 8.000 tona duhana, ove godine ta proizvodnja pala je ispod 500 tona. Što se tiče njihove firme, Mihajlović ističe da će oni sljedeće godine zasijati duhan na simboličnom broju površina.\n“Mi ćemo sigurno naredne godine zasijati mnogo manje količine nego ranijih godina, bukvalno smo ukinuli vlastitu proizvodnju i sigurno je da će od naredne godine proizvodnja potpuno iščeznuti”, kazao je Mihajlović i dodao da nemaju ekonomsku računicu te, kako kaže, privodi se kraju i njihovo poslovanje sa duhanom.\nPodsjetimo, potpuni krah duhanske industrije u Bosni i Hercegovini zahvatio je vodeće prerađivačke kapacitete, a odrazio se i na same proizvođače.\nStečajni upravnik ove zadruge oglasio je prodaju ukupno 23.996 kilograma duhana u listu tipa virdžinija, što su kompletne zalihe duhana otkupljene od proizvođača u 2021. godini.


Humanitarna večera: Večeraj sa Raduljicom i spasi Andrijanin život\nNaslovna VESTI Večeraj sa Raduljicom i spasi Andrijanin život\nFondacija Exit je pokrenula akciju “Humanitarna večera” u okviru koje možete “kupiti” druženje i večeru sa proslavljenim košarkašem Miroslavom Raduljicom.\nVečera sa Miroslavom Raduljicom, Foto: Exit\nFondacija Exit je kroz humanitarnu inicijativu “Sportski Bazar”, pokrenula akciju “Humanitarna večera” na sajtu www.sportskibazar.rs , u okviru koje možete “kupiti” druženje i večeru sa našim proslavljenim košarkašem Miroslavom Raduljicom!\nLicitator koji ponudi najveću cifru, imaće jedinstvenu priliku da ga Miroslav Raduljica izvede u utorak 18. jula od 19h na večeru u restoran “Šaran” na Zemunskom Keju, koji je podržao ovu akciju. Aukcija traje do ponedeljka, 17. jula do 20h. Cilj akcije je prikupljanje novca za lečenje Andrijane Jovanović, devojčice obolele od karcinoma kostiju.\nPrethodni članakExit Leto ljubavi 2017 okupilo preko 350.000 ljudi na četiri festivala u regionu\nSledeći članakEXIT PUSTOLOVINA: Moje leto ljubavi


Gajović: Omaklo mi se, pogrešio sam, izviniću se Sejdinoviću - Insajder\nArhiva » Vesti » Insajder 14.02.2018\nGajović: Omaklo mi se, pogrešio sam, izviniću se Sejdinoviću\nDržavni sekretar u Ministarstvu kulture i informisanja Srbije Aleksandar Gajović izjavio je da će se lično izviniti Nedimu Sejdinoviću, predsedniku Nezavisnog društva novinara Vojvodine (NDNV) kada ga bude video i da je o napadima na njega imao neoprezne izjave.\nInsajder sreda, 14. februar 2018. | Beta\n"Lično ću mu se izviniti kada ga budem video za ovu neopreznost, jer čovek kaže nešto i što ne misli, omakne mu se, i zaista mislim da je to bila moja greška", dodao je Gajović.\nPodsetimo, Gajović je nedavno optužio Sejdinovića da izmišlja da mu se na društvenim mrežama upućuju pretnje smrću.\nRedakcija Insajdera, a nakon toga i novinarska udruženja tražila su ostavku Gajovića zbog spornog intervjua za Radio Slobodna Evropa u kom je rekao da Ministarstvo kulture i informisanja nije nadležno za napade na novinare, da novinari "nisu jedini koje napadaju", da oni treba sami da se zaštite i da se obrate nadležnim državnim organima.\nIpak, Gajović je u emisiji "Pravi ugao" na RTV-u povodom zahteva da podnese ostavku rekao da misli da na poziciji državnog sekretara može mnogo da doprinese.\n"Ja ću sutra dati sve od sebe i radiću najbolje što mogu kao da ću tu ostati i sto godina. Prosto i jednostavno čini mi se da na ovom mestu zaista mogu mnogo toga da pružim, kako zbog životnog tako i radnog iskustva i da predstavljam profesiju novinara na način kako ja mislim da je najbolje. U tom smislu ostavka ili ne, nek ostane za vreme koje je pred nama", rekao je Gajović upitan da li razmišlja da podnese ostavku.\nOn je rekao i da ima jednak odnos prema svim medijima i novinarima i da ministarstvo najoštrije osuđuje napade na sve novinare.\n"Ministarstvo kulture osuđuje najoštrije svaki napad na novinare. Ministarstvo ne treba da ostane nemo na napade. Nepojmljivo je da neko može na bilo koji način da primeni silu nad novinarima", rekao je Gajović i dodao da ministarstvo osim što osuđuje mora i da zahteva od državnih organa da reaguju i da prati postupak nadležnih.\nOn je ponovio da svaki napad mora da se prijavi policiji.\nMinistarstvo će stati iza Radišića\nNaveo je da, kada je posle napada na novinara N1 Nikolu Radišića rekao da treba saslušati i šta druga strana ima da kaže, nije mislio šta ima nasilnik da kaže, već nadležni organi odnosno policija.\n"Ja sam danas pročitao informaciju da policija čeka da Radišić da izjavu tim povodom. Hajde da sačekamo ishod naravno da ćemo uvek osuditi takvu vrstu pritiska i neprimerenog ponašanja, a Radišiću koji časno i profesionalno obavlja posao želim da stvar do kraja dovede i mi ćemo kao Ministarstvo da stanemo iza njega. Mi siledžije nikada nećemo štiti", rekao je Gajović.\nUprkos izjavama Gajovića, premijerka Ana Brnabić odbila je da odgovori na pitanje Insajdera da li će smeniti Gajovića uz objašnjenje da se o kadrovskim rešenjima na javnim funkcijama razgovara samo u Vladi.\nOsim toga, Gajoviću je podršku pružio i nadležni ministar kulture i informisanja Vladan Vukosavljević izjavom da nema razloga da smeni Gajovića.\nMinistarstvo kulture Vojvodina Insajder\nJovanović: Skota treba pozvati na red i pristojnost\nRundšau: EU i SAD dogovorile "razgraničenje" Srba i Albanaca, Sporazum 12. juna u Vašingtonu\nBeta pre 44 minuta\nMoskva: Nedopustiva izjava Rame da je Kosovo deo Albanije


LSV | Sedlarevićeva i Marton održali javni čas o antifašizmu\nMaja Sedlarević je istakla da je fašizam iz Drugog svetskog rata pošast o kojoj treba uvek otvoreno govoriti, a da su antifašističke tekovine, ne samo za Zrenjanin i Vojvodinu, već za celu Srbiju, ključne za modernu istoriju, te da na njih treba podsećati ne samo na obeležavanjima godišnjica, već svakog dana.\n- Posebno je važno da se sa mladim ljudima razgovara o istorijskom značaju antifašističkih pokreta, ali isto tako i o pojavnim oblicima fašizma danas i borbi protiv njih u današnjem vremenu, jer smo na žalost i u 2011. godini svedoci različitih oblika ekstremizma, koji je u porastu u našoj zemlji - zaključila je Sedlarevićeva. Ona je ocenila da je zabrana Parade ponosa dokaz da država nije bila spremna da se suoči sa ekstremističkim grupama i spreči njihovo nasilno delovanje, te da se morala pronaći snaga i način da se nasilnici spreče i da se ne poklekne pred njihovim pretnjama.\nAleksandar Marton, predsednik Skupštine grada Zrenjanina, podsetio je da je 2. oktobra 1944. godine grad oslobođen od fašizma i da je zbog toga ovo jedan od najvažnijih datuma u modernoj istoriji grada.\n- Tri godine i četiri meseca pre tog 2. oktobra vladala je ideologija u kojoj je bilo važno samo ime i prezime, a za preko 1.500 naših sugrađana je to bila i smrtna kazna. Na značaj drugog oktobra treba podsećati svakog dana u godini, jer tada jesmo porazili ideju fašizma, ali ne i njegove pojavne oblike. Na žalost, u Srbiji ne postoji potpuna primena zakona koje regulišu ovu oblast i država bi trebala više da učini na tom planu, a na nama je da u Zrenjaninu učinimo sve što je u našoj moći i stalno podsećamo na Drugi svetski rat, Narodnooslobodilačku borbu, na ljude koji su dali živote za ideju slobode - istakao je predsednik Skupštine grada Zrenjanina. On je ovom prilikom pohvalio Zrenjaninsku gimnaziju, kao jedinu školu u Srbiji koja je bila dosledna Rezoluciji Saveta Evrope i 27. januara održala čas posvećen žrtvama holokausta, čime je iskazana visoka svest o značaju edukacije mladih o idejama antifašizma.\nLiga socijaldemokrata Vojvodine najoštrije osuđuje napade na profesora Danijela Sinanija i rektorku Univerziteta u Beogradu Ivanku Popović.


Novak Đoković obnavlja tri igrališta vrtićima u Srbobranu\nObjavljeno ponedeljak, 30 januar 2017 13:07\nFondacija „Novak Đoković” doniraće sprave za obnovu tri igrališta u vrtićima „Pčelica” u Tuku, „Crvenkapa” na Begluku, i „Bambi” koji pripadaju predškolskoj ustanovi „Radost” u Srbobranu.\nDirektorka ove predškolske ustanove, Aleksandra Vrsajković rekla je da su se oni prijavili na konkurs Đokovićeve fondacije za rekonstrukciju i adaptaciju školskih objekata i vrtića i nabavku opreme, i da je od preko 1.400 prijava izabrano 20 projekata, od kojih su svega dva sa teritorije pokrajine Vojvodine, a potpisivanje ugovora bilo je u decembru 2016. godine.\nOna je istakla da su igrališta bila prioritet jer u vrtićima nema fiskulturnih sala, mada vaspitači održavaju telesne aktivnosti sa decom, onoliko koliko im to prostor dozvoljava, dodavši da su sprave od proizvođača „Kalcom” iz Kraljeva testirane tako da će čim vreme dozvoli one biti postavljene, a vrtići će imati lepa i pre svega bezbedna igrališta.\nNaglašava da su 2015. godine na konkursu „Zajednici zajedno” prošli sa projektom i dobili tri igrališta u vrtiću „Čuperak” na Vašarištu, „Palčić” u Kaću i u centralnom vrtiću „Snežana”, a zatim su na proleće prošle godine i vrtiću u Turiji obezbedili igralište.\nPored igrališta, prioritet je zamena postojeće stolarije, PVC stolarijom u još četiri vrtića, na Vašarištu, u Kaću, vrtiću „Barbi” u Skopljanskoj ulici u Srbobranu i u Turiji. Isto tako, mora se rešiti problem sa grejanjem gde je potrebno postaviti kondezacione kotlove.\nAleksandra Vrsajković kaže da u opštini Srbobran ima devet vrtića koji su lepo opremljeni, ali su to sve stariji objekti koji su građeni između pedesetih i osamdesetih godina prošlog veka, da je potrebno dosta ulaganja u njih i dodala da prate aktuelne projekte, posebno one vezane za energetsku efikasnost gde je na konkursu moguće dobiti nove prozore, bolju opremu za grejanje i LED osvetljenje čime bi poprilično smanjili račune za struju.\nInače, predškolska ustanova „Radost” 21. marta slavi 61 godinu postojanja, a decu očekuju razne kulturne manifestacije na kojima će predstavljati opštinu.


RTCG - Radio Televizija Crne Gore - Nacionalni javni servis :: Arsenal :: Promocija vojnog poziva u šest gradova\nMINISTRASTVO I VOJSKA 09. 04. 2019. 14:31 >> 14:39 0\nMINISTRASTVO I VOJSKA\nPromocija vojnog poziva u šest gradova\nMinistarstvo odbrane i Vojska Crne Gore, od danas će do 24. aprila, promovisati vojni poziv na trgovima u šest crnogorskih gradova.\n"Promocija vojnog poziva 'Budi dio nas' počinje danas u Beranama, u Bijelom Polju 10. aprila, u Tivtu 17. aprila, u Baru sljedećeg dana, a u Nikšiću i Pljevljima 23. i 24 aprila", saopšteno je iz Ministarstva.\nIz tog resora je najavljeno da će građani, od 11 do 15 sati, moći da se informišu o projektima Ministarstva, na posebnim pultovima namijenjenim mladima.\nTi projekti su, kako se navodi, Ljetnji vojni kamp za mlade, žene u Crnoj Gori i rodna ravnopravnost, dobrovoljno služenje vojnog roka i zapošljavanje u Vojsci i obrazovanje na inostranim vojnim akademijama.\n"Za ovu priliku planirana je i izložba vojnog naoružanja, opreme i vozila", dodaje se u saopštenju.\nMinistarstvo odbrane Vojska CG\nPripremali se za vježbu "Zajednički izazov 2021"\n12:06 DF pozdravio odluku Vučića


Kada počinje ceremonija otvaranja Olimpijskih igara i gdje je gledati\nSvečana ceremonija Olimpijskih igara će biti održana u petak u Tokiju, ali srećom po stanovnike Bosne i Hercegovine, vremenska razlika neće predstavljati problem za sve one koji je budu željeli gledati.\nOtvaranje na Olimpijskom stadionu u Tokiju na kojem neće biti publike je zakazano za 20 sati po lokalnom vremenu, odnosno 13 sati po srednjoevropskom računanju vremena.\nPredviđeno je da čitava ceremonija traje tri sata, a dobra vijest je da će svi zainteresovani za zvanični početak najvećeg sportskog događaja godine moći gledati u direktnom televizijskom prijenosu na BHT1 koji počinje od 12:50 sati.\nPodsjetimo, neka od takmičenja će početi i prije zvaničnog otvaranja, a ceremonija zatvaranja je zakazana za 8. august.\nNašu državu će predstavljati atletičar Amel Tuka, judašica Larisa Cerić, bacač kugle Mesud Pezer, plivačica Lana Pudar, taekwondoist Nedžad Husić, streljačica Tatjana Đekanović i plivač Emir Muratović.\nOd malog bazena u mostarskoj Banji do Olimpijskih igara u Tokiju


FoNet portal :: Pretraga / tagId=41855\nTag: gubici, Pogodaka: 8\nPredizborna uloga gasa\nGas verovatno neće poskupeti uoči izbora, ali ako za krajnje potrošače ne poskupi u januaru, Srbijagas će snositi gubitke, što ne bi bilo prvi put jer se to radilo i 2009–2012. godine, pa je Srbijagas uzeo kredite uz državne garancije od milijardu evra, koji su pokriveni iz budžeta, piše "Nova ekonomija".\nNemerljiv gubitak za živi svet\nGlobalni gubitak od klimatskih promena je sedam milijardi dolara, ali gubitak za živi svet nije izračunat, rečeno je danas na onlajn konferenciji "Klimatske promene i zelena tranzicija".\nUgovori za pametna brojila\nSrbija danas pravi gubitke u distributivnoj mreži od oko 200 miliona evra godišnje, a instaliranje pametnih brojila jedan je od načina da te gubitke smanjimo, izjavila je danas ministarka rudarstva i energetike Zorana Mihajlović na sastanku sa delegacijom Evropske banke za obnovu i razvoj (EBRD).\nUrediti sistem zemlje\nU kratkom roku Srbija mora da bude oprezna po pitanju rasta javnog duga, zbog loših performansi naše privrede proteklih 10 godina, ali i zbog potencijala da se uslovi zaduživanja na svetskom tržištu promene na našu štetu, izjavio je za portal Biznis.rs nekadašnji guverner NBS i profesor Ekonomskog fakulteta Dejan Šoškić.\nOčekivani neto gubitak\nOdbor direktora Naftne industrije Srbije (NIS) utvrdio je ove nedelje predlog odluke Skupštine akcionara o raspodeli dobiti iz ranijih godina, pokriću gubitaka za 2020. godinu, isplati dividende i utvrđivanju iznosa neraspoređene dobiti, jalja portal Biznis.rs.\nGubitak 140 milijardi evra


Veran Matić na čelu Komisije za istinu o ubistvima novinara – Nadlanu.com\nVeran Matić na čelu Komisije za istinu o ubistvima novinara\nObjavljeno 24. jan 2013. / 20:26:33\nVlada Srbije formirala je Komisiju za razmatranje činjenica do kojih se došlo u istragama koje su vođene o ubistavima novinara, a za predsednika tog tela imenovan je glavni i odgovorni urednik B92 Veran Matić, saopšteno je posle sednice Vlade.\n"Osnivanje vladine Komisije za razmatranje činjenica u istragama o ubistvima novinara u Srbiji dokaz je da u zemlji postoji ozbiljna politička i institucionalna volja da se reše ubistva novinara", izjavio je Veran Matić, koji je imenovan za predsednika Komisije.\nIZBIO SUKOB ČLANOVA: Obustavljen rad Komisije za ispitivanje slučajeva nestale dece\nDinkić na čelu komisije za Nacrt zakona o finansiranju AP Vojvodine\nNa sednici je usvojen i Predlog zakona o zaključivanju i izvršavanju međunarodnih ugovora, kao i Predlog zakona o potvrđivanju sporazuma između Vlade Srbije i Vlade Slovenije o policijskoj saradnji.\nVlada je izglasala i Predlog zakona o potvrđivanju sporazuma između Vlade Srbije i Vlade Bugarske o uzajamnoj zaštiti i razmeni tajnih podataka. Formirala je i radna grupu za izradu Nacrta zakona o finansiranju AP Vojvodine. Za predsednika radne grupe imenovan je ministar finansija i ekonomije Mlađan Dinkić.\nkomisijaubistva novinaraveran matić


PRODAVCI SE DOGOVORILI Prodavnice sportske opreme nameštale cene? - Nova Borba\nIlustracija/ Foto: www.luxlife.rs\nPRODAVCI SE DOGOVORILI Prodavnice sportske opreme nameštale cene?\nKomisija za zaštitu konkurencije pokrenula je, kako piše "Blic", postupke protiv 16 trgovaca sportskom opremom iz raznih delova Srbije.\nPostupci su pokrenuti zbog sumnje da su trgovci međusobno potpisivali ugovore o poslovnoj saradnji kojom su, na nedozvoljeni način, utvrđivali cene i uslove trgovine.\nNa listi trgovaca protiv kojih je Komisija pokrenula postupak su „N SPORT“, „PREDUZEĆE ĐAK“, „OFICCE-SHOES“, „PLANETA SPORT“, „CARVEL“, „SPORTMARKET“, „ZVEZDA FOREVER“, „TOTAL SPORT“, „SPORTIKO“, „UNIVERS-CO“, „EUROSTAR“, „TRIM“, „K..G...FASSHION“, „KOPELLI“ i „STR FOKUS“ i „KOMISION SPORT ONE.\nKomisija je 18. avgusta 2016. godine izvršila nenajavljeni uviđaj u poslovnim prostorijama društva „N SPORT“ i pribavila informacije, podatke i ugovore koje je ovo društvo zaključivalo sa svojim kupcima. U Komisiji kažu da je nenajavljeni uviđaj sproveden zbog osnovane sumnje da postoji opasnost uklanjanja ili izmene dokaza koji se nalaze kod stranke u postupku.\n- Prema prikupljenim informacijama i dokumentima, društvo „N SPORT“, kao prodavac, zaključivalo je, sa ostalim učesnicima na tržištu protiv kojih je Komisija pokrenula postupak, ugovore o poslovnoj saradnji koji su sadržavali obavezu kupaca da se u daljoj prodaji pridržavaju minimalnih maloprodajnih cena koje određuje „N SPORT“. Ova obaveza se naglašeno odnosila na robne marke PUMA, RUSSSELL ATHLETIC, SERGIO TACCIHINI i druge. Takođe, ugovorima je bila predviđena zabrana akcijskih prodaja i drugih oblika povoljnije prodaje, bez prethodnog odobrenja prodavca, odnosno „N SPORT“ - kažu u Komisiji za zaštitu konkurencije.\nOni su kako navode osnovano pretpostavili da pojedine odredbe zaključenih ugovora predstavljaju obostrano usaglašenu obavezu kojom se, na nedozvoljen način, utvrđuju cene i uslovi trgovine, a što je restriktivni sporazum koji predstavlja povredu konkurencije iz člana 10. Zakona o zaštiti konkurencije.


Intervju: Vesna Stojanović – Novi kupci traže svrhu proizvoda u digitalnom svetu – UFDS\nIntervju: Vesna Stojanović – Novi kupci traže svrhu proizvoda u digitalnom svetu\nU momentu kada se kupci sve više okreću digitalnim kanalima i online iskustvima kupovine, kao i u okruženju pandemije, tradicionalna maloprodaja mora dobro da „osluškuje“ potrebe, prati trendove i ponudi vrednost i svrhu pojedincima. Kako se ostaje lider i zadržava pozicija „trendsetera“ u maloprodaji, pričali smo sa Vesnom Stojanović, direktorkom dm drogerie markt Srbija i Severna Makedonija.\n„Potrošači danas, a to se posebno odnosi na generaciju relativno novih kupaca „milenijalaca“ starosti od 18 do 35 godina, komuniciraju na digitalnim kanalima sa kompanijama i zahtevaju brze informacije. Evidentno je da veliki broj ljudi poručuje usluge i proizvode putem interneta ili makar pretražuje informacije pre nego što se odluči za kupovinu.\nBrend treba da uliva poverenje\nOni se vezuju za brend, važno im je da im isti uliva poverenje, a njegovi proizvodi da nose neku dodatu, višu vrednost. S druge strane, njihove potrebe, pa i zahtevi utiču i na kompanije, koje opet moraju da prilagođavaju i svoje poslovanje kako bi bile uvek relevantne, konkurentne, agilne i fleksibilne, zarad dobre pozicioniranosti u sistemu vrednosti samog potrošača“, ističe Stojanović i dodaje da je upravo to strateško opredeljenje, uz dugogodišnje poverenje zajednice i kupaca, ključno za uspešne rezultate koje niže dm drogerie markt Srbija. Bez obzira na to što je prema podacima Ministarstva trgovine, u pojedinim industrijama, onlajn kupovina skočila za 200 odsto.\nPandemija virusa je samo uticala na bržu digitalizaciju i mnogi tradicionalni poslovi sada moraju da postoje i negde u digitalnom svetu.\n„Drugim rečima, u eri „nove normalnosti“ digitalizacija je postala jedan od glavnih preduslova za opstanak kompanija, ali to je i svakodnevica gotovo svakog pojedinca. Uz nju društvo postaje otvorenije, poslovni tokovi i radni procesi znatno efikasniji, a veza između brendova i pojedinaca biva jača. Kroz najsavremeniju IT infrastrukturu naš lanac stvara i unapređuje uslove za fleksibilno organizovanje radnog vremena i okruženja. Mi, kao zaposleni, rado težimo da budemo deo tog digitalnog izobilja koje nam olakšava radnu svakodnevicu. Lično sam vrlo srećna što sam doživela i prethodno „analogno“ doba, ali me sa druge strane raduje upotreba pametne tehnologije na pametan način“, dodaje naša sagovornica.\nMotivacija proizilazi iz svrhe\nDirektorka dm drogerie markt Srbija i Severna Makedonija takođe na ličnom planu ističe da njena motivacija mora da proizilazi iz određene svrhe, uz odgovore na pitanja „šta“ i „kako“. Zbog toga, rad u kompaniji dm, koja dobrobit čovečanstva posmatra kao cilj za sebe, kako je rekla, doživljava kao životni poziv. Motiviše je činjenica da je na čelu lanca koji neguje odnos u kome su zaposleni srećni i ispunjeni jer rade u stimulišućem i motivišućem okruženju.\nKao lider, Vesna Stojanović smatra da je dobar menadžer najpre onaj koji ima tu sposobnost da uči druge i koji zna da sluša.\n„Njegovo umeće oslikava se u uspehu čitavog tima. Ako je neki tim dobar – verujem da iza njega stoji kvalitetan lider. Ujedno, vrlo je važno da je neko ko vodi druge i sam prošao kroz iste ili slične radne procese, poznajući svaki šraf tog mehanizma koji nazivamo rad u kompaniji. Tu je i onih nekoliko epiteta na koje ćete najčešće naići kada se govori o ovoj temi – adaptibilnost, svestranost i fleksibilnost.\nZaista, dobar menadžer mora da razmišlja nekoliko koraka unapred, poseduje profesionalnu i psihološku širinu i bude spreman da se prilagodi različitim okolnostima koje se svakodnevno pojavljuju u gotovo svakom poslu, pogotovo kada je reč o ovako dinamičnim industrijama. Najvažnije od svega jeste da se „dobri menadžeri ne rađaju“, već da iza svakog od njih stoje iskustvo i znanje. Samo tako potkovan menadžer može zaista biti lider, rekla je Stojanović.\nNaravno, na tom putu, menadžer nije sam. Naša sagovornica je napomenula da je članstvo u udruženjima važno za sveopšti razvoj privatnog, ali i državnog sektora. Predstavnicima kompanija omogućava da ostvare uvid u dešavanja na tržištu, razmene stavove, kvalitetne prakse, ali i da uče jedni od drugih. Tako nastaju uspešne kolaboracije i biznis modeli koji su ujedno pokretač celokupne privrede naše zemlje.\n„Vrlo je važno da postoji izvesna harmonija u privatnom sektoru jer ćemo samo zajedničkim snagama moći da se krećemo ka zdravom i uređenom društvu. U kompaniji dm smo naročito ponosni na činjenicu da možemo da budemo lideri na tom planu i gradimo uspešnu poslovnu zajednicu, zaključila je Vesna Stojanović.\nPrevPrethodna vestIntervju: Domaćim igrama na sreću nedostaju turisti – Brankica Trajković\nSledeća vestUFDS i Deloitte biraju najboljeg u finansijamaSledeći


Andrija Kaluđerović - Blic Sport\nKaluđerović: Hvala Voši, želim joj da proslavi 100. rođendan sa peharom Kupa\nAndrija Kaluđerović će karijeru nastaviti u kiparskom AEL-u kao pozajmljeni fudbaler Peking Guana, pa više neće igrati za Vojvodinu, kojoj se zahvalio na saradnji.\nVojvodina predstavila Kaluđerovića i Denkovića, Oumaru pred odlaskom\nNovi fudbaler Vojvodine Andrija Kaluđerović rekao je da je veoma srećan zbog dolaska u Novi Sad, jer se radi o jednom od najvećih srpskih klubova sa izuzetno ozbiljnim ambicijama.\nKaluđerović ponovo sarađuje sa Nikolićem, napadač Pekinga pozajmljen Vojvodini\nBivši fudbaler Rada i Crvene zvezde Andrija Kaluđerović nosiće u narednoj sezoni dres novosadske Vojvodine kao pozajmljeni igrač kineskog Pekinga.\nIako je doskorašnji napadač Crvene zvezde već bio viđen kao novo pojačanje kineskog Peking Guana, on će najverovatnije karijeru nastaviti u Japanu, piše "Sportski žurnal".\nFudbaler Crvene zvezde Andrija Kaluđerović izjavio je da se ne plaši konkurencije za mesto u prvom timu i da veruje u sebe.\nProsinečki: Kupićemo Asamou ako nas napusti Andrija\nRobert Prosinečki i dalje nema jasnu viziju oko toga da li će mu u napadu na proleće igrati Andrija Kaluđerović ili Natanijel Asamoa.\nNapadač Crvene zvezde Andrija Kaluđerović rekao je da jedino o čemu razmisljaju u crveno-belom taboru je pobeda nad Vojvodinom koja održava nadu u borbi za titulu.\nKaluđerović ide u Inčon za manje od milion evra\nNapadač Crvene zvezde Andrija Kaluđerović nastaviće karijeru u južnokorejskom Inčonu, prenosi "Sportski žurnal".\nZvezda šalje Kaluđerovića u korejski Inćeon?\nNapadač Crvene zvezde Andrija Kaluđerović i član reprezentacije Srbije koja se i nije baš lepo provela po južnoameričkoj turneji, izgubivši i od Meksika i od Hondurasa, mogao bi vrlo brzo da karijeru nastavi u Južnoj Koreji.\nČetiri otkaza "orlovima", pozvani Ljajić, Kaluđerović i Nemanja Tomić\nNove promene u fudbalskoj reprezentaciji Srbije: zbog nezalečenih povreda Ljubomir Fejsa, Miralem Sulejmani, Zoran Tošić i Dušan Basta zahvalili su se na pozivu vršiocu dužnosti Radovanu Ćurčiću, pa će na prijateljskim mečevima sa Meksikom i Hondurasom šansu umesto njih dobiti tandem "večitih", Zvezdin napadač Andrija Kaluđerović i vezni igrač Partizana Nemanja Tomić, kao i Adem Ljajić.


utorak, 20. okt 2020, 00:16\nGost Kulturnog dnevnika je nemački slavista i prevodilac Robert Hodel, autor knjige "Reči od mramora", posvećene životu i delu Dragoslava Mihailovića. Reč je o prvoj biografiji velikog književnika nastaloj iz pera jednog inostranog pisca.\nPovodom pedeset pet godina od osnivanja Muzeja savremene umetnosti u Beogradu, govorimo o njegovoj misiji beleženja ključnih momenata u razvoju jugoslovenske savremene umetnosti, ali i izložbama koje slede.\nPredstavljamo novi roman Radovana Belog Markovića "Stojna vetrenjača", objavljen u ediciji "Kolo" Srpske književne zadruge.\nVodimo vas u Leskovac na 12. izdanje festivala "Ledamus", u okviru kojeg je održan koncert klavirskog dua koji čine Aleksandar Šandorov i Nemanja Nikolić.\nBiće reči i o monografiji "Utvrđenja srednjovekovnog grada Novog Brda", autora Marka Popovića i Gordane Simić. U ovoj obimnoj studiji, u izdanju Republičkog zavoda za zaštitu spomenika kulture, prvi put je objavljena dokumentacija o arhitekturi utvrđenja i svih građevina koje se u njemu nalaze.\nIz sveta donosimo priču o izložbi starih rimskih i grčkih mermernih statua, bista i drugih predmeta koji su dugo bili van domašaja javnosti, više decenija skriveni u podrumu jedne rimske porodice.\nUrednici Jelena Videnović i Jovana Janković


Apel Udruženja blizanaca i trojki Srbije\nI TROJKI SRBIJE\nDoža Đerđa 46\ngospodine prvi potpredsedniče Vlade,\ngospodine potpredsedniče Vlade i ministre rada, zapošljavanja i socijalne politike,\npoštovana gospođo ministarko zdravlja,\npoštovana gospođo državni sekretare,\nMolimo Vas da po ubrzanom postupku uzmete u razmatranje slučaj mnogih roditelja blizanaca i trojki koji bi zbog nedovoljno precizne odluke zakonodavca mogli ostati diskriminisani članom 56b Zakona o porezu na dodatu vrednost, a koji reguliše Refundaciju PDV za kupovinu hrane i opreme za bebe.\nZakonodavac ovde uopšte nije uzeo u obzir jednu posebnu grupu dece i roditelja koji se nalaze u venredno težoj materijalnoj situaciji i umesto da dobiju još povoljniji status, kao što je to prihvaćeno u dosadašnjem zakonodavstvu Republike Srbije, naročito kada su u pitanju socijalni položaj i posebnosti porodica sa blizancima i uopšte decom višeplodnih trudnoća, oni ovom odlukom bivaju potpuno zanemareni i sasvim van vidokruga svoje države.\nSmatramo da se diskriminacija manifestuje jednobraznim definisanjem visine mesečnih primanja od 80.000 dinara kao praga iznad koga roditelji ne mogu ostvariti povraćaj PDV. Želimo takođe da Vas obavestimo da je veliki broj naših članova, ali i naročito veliki broj roditelja koji nisu u Udruženju blizanaca i trojki Srbije, pogođen ovako uskim pogledom na pomoć onima koji pomažu povećanje nataliteta u našoj zemlji. Uzmite samo u obzir porodice koje žive kao podstanari, roditelje čija primanja su tek nešto preko propisanih 80.000 dinara, a koji su blagosloveni da imaju blizance, trojke ili čak četvorke. To su pravi roditelji heroji , kao i svi drugi koji odgajaju decu u socijalno težim uslovima od prosečnih. Oni naročito u prve dve godine (kojima se bavi zakonodavac) imaju znatno veće troškove i potrebe čak i od porodica koje mogu imati troje i više dece rođene sukcesivno. Zbog svega navedenog, čak i ne ulazeći u to koliko su po pravilu deca rođena iz višeplodnih trudnoća češće prevremeno rođena, pa samim tim, a i zbog mnogih drugih faktora, podložnija mnogim bolestima i inače teškoćama u razvoju, smatramo da je zakonodavac morao uzeti u obzir slučajeve višeplodnih trudnoća i predvideti posebne uslove za roditelje blizanaca, trojki i četvorki.\nTakođe, svesni smo činjenice da je život uvek maštovitiji i stvara teško predvidive situacije, pa tako posao zakonodavca čini težim, ali mislimo da je ovo jedno od pitanja na kojima država Srbija može da pokaže agilnost, efikasnost i fleksibilnost u radu, spremnost da brzo odreaguje u interesu svoje budućnosti i svojih najmlađih građana i što pre ispravi ovaj očigledan previd i diskriminaciju jedne od najranjivijih grupa svog stanovništva. Evo neka to bude jedan od testova koji će građanima Srbije pokazati da smo zaista zreli kao država i da zaslužujemo status moderne i efikasne evropske države 21. veka.\nU nadi da ćete učiniti svoj deo posla i, ne gledajući norme ove države kao na opravdanje da se nešto ne učini, već kao na okvir koji daje mogućnost da se nešto reši i ispravi jedno nepravedno rešenje pre nego što proizvede nepovratne posledice, razmisliti o rešenju ovog problema i delovati brzo i efikasno, zahvaljujemo Vam se na vremenu i trudu zbog koga su Vam građani i ukazali poverenje.\n27. juna 2013. godine\nčlanovi Udruženja blizanaca i trojki Srbije


Vebinar o diseminaciji i eksploataciji rezultata u okviru programa Horizont Evropa\nVebinar o diseminaciji i eksploataciji rezultata u...\nObjavljeno: 08.06.2021. • 12:16 Autor: Ministarstvo prosvjete, nauke, kulture i sporta\nGeneralni direktorat za istraživanje i inovacije Evropske komisije održaće u srijedu, 9. juna 2021. godine, s početkom u 9:30 sati, vebinar na temu diseminacija i eksploatacija rezultata u okviru novog okvirnog programa EU za istraživanje i inovacije „Horizont Evropa“.\nOvaj onlajn događaj je odlična prilika da se budući aplikanti upoznaju sa novim pravilima programa Horizont Evropa u dijelu diseminacije i eksploatacije rezultata. Takođe, biće detaljnije pojašnjena razlika između koncepata komunikacije, diseminacije i eksploatacije rezultata, te na koji način budući aplikanti mogu u svojim budućim projektnim predlozima što bolje predstaviti aktivnosti povezane sa ovim aspektima.\nPored toga, predstavnici EK će dati ostvrt i na pitanja upravljanja intelektualnom svojinom u kolaborativnim projektima u okviru programa Horizont Evropa, ali i predstaviti dva nova servisa za omogućavanje veće vidljivosti rezultata istraživanja (Horizon Results Platform i Horizon Results Booster).\nRegistracija nije potrebna, a detaljnije informacije, agendu i link za praćenje vebinara možete pogledati na stranici posvećenoj ovom događaju.\nresor nauke nauka Horizont Evropa Horizon Europe\nHorizont Evropa — Radionica za izradu Planova za rodnu ravnopravnost 21.06.2021.\nInfo dan Horizont Evropa: Širenje učešća (Widening) i jačanje Evropskog istraživačkog pros 06.07.2021.


Uporedite cene za Panasonic MJ-L500 sokovnik, Panasonic MJ L 500 komentari\n22.500 din - 23.490 din od prodavnica 4\nPanasonic sokovnik MJ-L500SXE Novi spori sokovnik je pravo uživanje koristiti - kompaktan, tih i jednostavan za rukovanje i čišćenje. Nagradite sebe i svoju porodicu zdravim sokovima i smrznutim dezertima. Okretanje brzinom od 45 obrtaja u min\nPanasonic sokovnik MJ-L500SXE Novi spori sokovnik je pravo uživanje koristiti - kompaktan, tih i jednostavan za rukovanje i čišćenje. Nagradite sebe i svoju porodicu...\nCene Panasonic MJ-L500\nSokovnik Panasonic MJ-L500SXE 290W, inox\nSokovnik Panasonic MJ-L500SXE 290W\nSokovnik Panasonic MJ-L500RXE 290W, crveni\nSokovnik Panasonic MJ-SJ01KXE 800W, crna\nSeckalica Gorenje S 500 GW\nSeckalica Gorenje S 500 BK\nUpozorenje: cene, linkovi i specifikacije proizvoda za Panasonic MJ-L500 su postavile naše listane online prodavnice. Molimo obavestite nas ukoliko naiđete na neku grešku.\nPregled: Panasonic MJ-L500\nPronađite najbolju ponudu za Panasonic MJ-L500 na portalu ShopMania. Možete kupovati Panasonic MJ-L500 u stotinama pouzdanih online prodavnica koje isporučuju na teritoriji cele Srbije, po najboljim cenama za Panasonic MJ-L500. Pročitajte komentare kupaca u našoj grupi, pogledajte slike Panasonic MJ-L500 i informišite se o svim njihovim karakteristikama. Samo na portalu ShopMania se mogu pronaći najbolji popusti i rasprodaje upoređujući ponude kategorije sokovnici, i kupite po najnižim mogućim cenama Panasonic MJ L 500 sokovnik i hiljade drugih sličnih proizvoda.\nPanasonic MJ L 500 - Slična pretraga: Panasonic MJ L 500, Panasonic MJ L500, Panasonic MJL 500, Panasonic MJL500


Caplan: Kurtija će pritiskati da ukine preduslove za dijalog • RTK\n"Evropska unija i Sjedinjene Američke Države izvršiće pritisak na kosovskog premijera Aljbina (Albin) Kurtija da počne dijalog o normalizaciji odnosa sa Srbijom bez postavljanja preduslova", kaže Richard Caplan, profesor međunarodnih odnosa na Univerzitetu Oxford, u intervjuu za Radio Slobodna Evropa (RSE).\nCaplan: Mislim da će biti velikog pritiska na Kurtija da povuče uslove, jer su to novi uslovi, nisu ih ranije postavili lideri Kosova da bi razvijali dijalog sa Srbijom, oni su možda bili više nešto što su kosovski lideri želeli da postignu dijalogom. Tako da mislim da će biti pritisak na Kurtija iz Evropske unije i administracije američkog predsednika Džoa Bajdena da nastave dijalog bez preduslova.\nCaplan: Mislim da će rezultat ove saradnje biti bolja koordinacija. Nije bilo dovoljno koordinacije između administracije bivšeg predsednika Donalda Trumpa i Evropske unije. U nekim aspektima Trampova administracija je delovala jednostrano - ali ne i protiv - ciljeva i zadataka Evropske unije. Mislim da će Bajdenova administracija biti osetljivija u pogledu važnosti koordinacije. Razlika leži u činjenici da ovo pitanje nije visoki prioritet za Bajdenovu administraciju, ali je i dalje važno. Američka administracija već je nagovestila da je važno da se ovo pitanje reši.


Vanredna sjednica Vijeća ministara BiH, dnevni red u znaku pandemije | Trend Radio Velika Kladuša\nVijeće ministara Bosne i Hercegovine trebalo bi danas u Sarajevu da održi vanrednu sjednicu na čijem je predloženom dnevnom redu više tačaka u vezi sa epidemijom koronavirusa, među kojima i Prijedlog odluke o uspostavljanju Grupe za socioekonomske odgovore na pandemiju Covid-19.\nNa predloženom dnevnom redu je i Prijedlog odluke o izmjenama i dopuni Odluke o privremenom zatvaranju međunarodnih graničnih prelaza u vazdušnom saobraćaju za promet putnika u BiH, objavljeno je na sajtu Vijeća ministara.\nVijeće ministara trebalo bi da razmotri i prijedloge odluka o raspodjeli finansijskih sredstava međunarodne pomoći za zaštitu i spasavanje, te finansijskih sredstava prikupljenih od domaćih pravnih i fizičkih lica za borbu protiv Covida-19 uplaćenih na namjenski podračun Jedinstvenog računa trezora BiH, kao i raspodjeli međunarodne pomoći za zaštitu i spasavanje u opremi i drugim sredstvima.\nMinistri bi trebalo da razmotre i Izvještaj Ministarstva sigurnosti u Vijeću ministara o stanju u oblasti trgovine ljudima u BiH za 2019. godinu, te Prijedlog odluke o imenovanju članova Komisije za deminiranje u BiH.\nPočetak vanredne sjednice, koja će biti održana u Zgradi institucija BiH, zakazan je za 11.00 sati.


Gradonačelnik Madrida apelovao na građane da budu odgovorni\nTanjug 10. maja 2021. 08:15\nMADRID – Gradonačelnik Madrida Hose Luis Martines-Almeida apelovao je na građane da se ponašaju odgovorno nakon što su hiljade ljudi spontano izašle na ulice glavnog grada Španije u nedelju posle ponoći, kako bi proslavili ukidanje šestomesečnog vanrednog stanja.\nKrajem oktobra prošle godine, vlada premijera Pedra Sančesa je proglasila vanredno stanje i uvela policijski čas, zabrane putovanja između regiona i zabrane okupljanja za više od šest ljudi, preneo je Gardijan.\n„Sloboda ne uključuje opijanje na ulicama jer to nisu dozvoljeno na javnim mestima u Madridu. Svako od nas mora da razume da živimo u društvu… i da ovakve žurke na ulicama u Madridu nije sloboda. Osećaj odgovornosti mora da postoji“, naveo je Martines-Almeida.\nŠef centra za vanredne zdravstvene situacije Fernando Simon je upozorio da ljudi ne smeju da spuste gard, uprkos okončanju vanredne situacije.\n„Kraj vanrednog stanja ne znači kraj kontrolnih mera. Svaki pojedinac mora da nastavi da poštuje mere, kako bismo kontrolisali da ne dođe do zaražavanja“, rekao je Simon ranije ove nedelje.\nUlično slavlje širom Španije počelo je u nedelju odmah iza ponoći, kada je ukinuto šestomesečno vanredno stanje.\nU Madridu, policija je morala da skloni zabavljače sa centralnog trga Puerta del Sol, gde su viđene scene plesača i pevača bez maski, kako je i bilo pre pandemije.


Datum rodjenja: 1. 4. 1953.\nRođen je 1953. godine u selu Rznić kod Dečana.\nKada je 1999. godine formirano Srpsko nacionalno veće, postao je predsednik Izvršnog odbora veća za severno Kosovo. Sa tog mesta smenjen je 2001. godine. Funkcioner Srpskog nacionalnog veća Kosova Milan Ivanovic tada je izjavio “da je Ivanović zastupao stavove koji su često bili u suprotnosti sa mišljenjem većine i smenjen je zbog solističkih istupanja i autistične politike“. Od 2008. do 2012. bio je državni sekretar u Ministarstvu za Kosovo i Metohiju, u Vladi Mirka Cvetkovića.\nOd januara 2014. godine zajedno sa još četvoricom Srba našao se u pritvoru u Kosovskoj Mitrovici, zbog optužbi za ratni zločin nad civilnim stanovništvom na Kosovu 1999. i 2000. godine. Januara 2016. godine u Osnovnom sudu u severnoj Kosovskoj Mitrovici osuđen je na devet godina zatvorske kazne za krivično delo počinjeno 14. aprila 1999. godine u južnoj Kosovskoj Mitrovici kada je stradalo više Albanaca. Oslobođen je optužbi po drugoj tački optužnice, za delo od 3. februara 2000. godine u severnom delu grada. Zbog odbijanja da ga puste da se brani sa slobode 7. avgusta 2015. počeo je štrajk glađu, dok je 14. avgusta zbog narušenog zdravlja prebačen u bolnicu u Kosovskoj Mitrovici. U februaru 2017. ukinuta je prvostepena presuda i naloženo novo suđenje koje je počelo u martu, dok mu je 21. aprila ukinut kućni pritvor i omogućeno da se brani sa slobode. Sve vreme je tvrdio da se protiv njega vodi montirani proces.